Jaialdi polita osatu dute gaur pilotariek Odietan - Zumaia - Baleike.eus\nJaialdi polita osatu dute gaur pilotariek Odietan\nBaleike 2015-04-13 20:38\nEguraldi paregabea lagun,hiru pilota partidaz gozatzeko aukera izan dute jarraitzaileek Odietan. Afizionatu mailako partidan Larrañagak eta Perezek 22-18 irabazi dute Peña eta Martinezen aurka.\nLopetegi-Etxeberria eta Arriola-Yeregi bikoteen arteko pala partidarekin hasi da aurtengo pilota jaialdia. Etxeko bikotea saiatu da norgehiagokari eusten, baina zestoarrak gehiago izan dira eta azkenean 22-40 irabazi dute Lopetegik eta Etxeberriak.\nGazte mailako pilotarien txanda etorri da ondoren. Larrañaga, Agirre eta Alkorta alde batetik, eta Aristi eta Etxabe bestetik. Larrañaga infantil mailakoa da oraindik eta partida Agirrerekin erdibana jokatzea zen hasierako asmoa, baina ikusirik Aristi eta Etxabe erraz ari zirela nagusitzen antolatzaileek erabaki dute hirurak jartzea kantxan bikotearekin kontra. Orduan pixka bat orekatu da partida, baina hala ere Aristik eta Etxabek erraz irabazi dute, 23-40, Aristi aurrealdean erabat nagusituta.\nJaialdiko partida nagusian afizionatu mailako lau izen handi. Alde batetik, beteranoena, Iurgi Larrañaga aurrelari azpeitiarra. Pilotari bikaina, Dinastia Etxabe txapelketa behin baino gehiagotan irabazitakoa. Berekin bikotea osatuz Perez gaztea, gasteiztarra, eta etorkizun handiko atzelaria. Beste bikotea Peñak (Tolosa) eta Martinezek (Bera) osatu dute. Oraindik oso gazteak diren arren, dagoeneko profesionaletarako jauzia emateko prest daude, Martinez batik bat. Maila handiko lau pilotari, beraz, eta partida ere halakoxea izan da. Larrañaga bikain moldatu da Odietako frontoian bere joko biziarekin. Atzean Martinezek aho zabalik utzi ditu zaleak zenbait kolperekin, baina azkenean Larrañaga eta Perez bikotea izan da onena (22-18).


Araugintza Koordinatu eta Ebaluatzeko Batzordea - Ekonomia Ituna - Eusko Jaurlaritza - Euskadi.eus\nAraugintza Koordinatu eta Ebaluatzeko Batzorde berriak aurreko Koordinazio Batzordea eta 2000. urtean Batzorde Mistoan adostutako ebaluazio funtzioak xurgatu ditu. Horretarako, arau-trukerako eta proiektu bakoitzaren ebaluaziorako protokolo xehatua ezarri da. Hori guztia, balizko gatazka judizial bat ekiditeko Administrazioek adostutako akordio bat lortzeari begira.\n(63. artikulua) Araugintza Koordinatu eta Ebaluatzeko Batzordea era honetan egongo da osatuta:\nEstatuko Administrazioaren lau ordezkari.\nAutonomia Erkidegoaren lau ordezkari, Eusko Jaurlaritzak izendatutakoak; lauhorietatik hiru foru-aldundiek proposatuko dituzte, bakoitzak bana.\n(64. artikulua) Araugintza Koordinatu eta Ebaluatzeko Batzordeak eginkizun hauek izango ditu:\nTributuen arloko arauak Ekonomia-itunari egokitzen zaizkion aztertzea horiekargitaratu aurretik. Hori dela eta, ekonomia-itun honen 4. artikuluko Bat zenbakian azaldu den bezala administrazioek euren araugintza-proiektuak elkarri erakusten dizkiotenean, proiektuotan jasotako proposamenak direla-eta inork oharren bat egiten badu, Batzordean ordezkariak dituzten erakunde eta administrazioetariko edozeinek, idatziz eta zioak azaldurik, Batzordearen bilerarako deialdia egin dadila eskatu ahal izango du. Deialdia egiteko eskatzen den egunetik hasita, Batzordeak hamabost eguneko epean egin behar du bilera, proposatutako araudia Ekonomia-itunarekin bat datorren aztertzeko, eta ahaleginak egingo ditu, araua argitaratu baino lehen, bere baitan ordezkatuta dauden erakunde eta administrazio guztiek tributu-araudiaren edukiaren inguruan desadostasunik balego akordioa lor dezaten.\nEkonomia-itun honetan aipatutako lotura-puntuen aplikazioari buruz egitenzaizkion kontsultei erantzutea. Kontsultaren bat jasotzen denean, bi hilabetekoepean kontsulta bera eta beraren ebazpenerako proposamena gainerakoadministrazio interesatuei helaraziko zaizkie, azter ditzaten. Inork ez badu oharrikegiten ebazpen-proposamenari buruz, beste bi hilabete igarotakoan proposamenaonetsitzat joko da. Inork oharren bat egiten badu eta onartzen ez bada, Araugintza Koordinatu eta Ebaluatzeko Batzordean lortu ahal izango da haren gaineko akordioa. Edonola ere, hilabete bi igarotzen badira oharrok egin zirenetik baina ez bada haien gaineko akordiorik lortu, bai Araugintza Koordinatu eta Ebaluatzeko Batzordeak berak bai administrazio interesdunetako edozeinek desadostasun horren berri eman diezaiokete Arbitraje Batzordeari, hilabeteko epearen barruan.\nEgiten diren 47 ter artikuluko gaiei (zerga-oradainarazpen eta ikuskapen eskumenak) buruzko oharrei buruz ebazpena eman.\nEgoki deritzon azterlanak egitea araubide autonomikoa eta Estatuko markofiskala egokiro uztartzeko, egituraren eta eginkizunen aldetik.\nAdministrazio eskudunei euren jardunak elkarri egokitzeko irizpideak, planak etainformatikako programak eskaintzea, eta lankidetzaren eta informazio-trukearenprintzipioa benetan gauzatu dadin erabili behar diren tresnak, bitartekoak,prozedurak edo metodoak artikulatzea.\nIkuskapen gaietan Estatuko Administrazioaren eta foru-aldundien arteansortutako auziak edo arazoak aztertzea, eta bai tributuen ondoreetarako egindakobalorazioen inguruko arazoak ere.\nTxostenak egitea Ogasun Ministerioari, Eusko Jaurlaritzako eta foru-aldundietakoogasun-sailei eta Arbitraje Batzordeari, eskatuz gero.\nEkonomia-itun hau aplikatu eta betearaztearekin zerikusia duten beste eginkizunguztiak.\nEkonomia-itunaren Batzordeak eta Arbitrzaje Batzordeak\n2. Atala. Araugintza Koordinatu eta Ebaluatzeko Batzordea\n63. artikulua. Kideak\nAraugintza Koordinatu eta Ebaluatzeko Batzordea era honetan egongo da osatuta:\n64. artikulua. Eginkizunak\nAzken aldaketako data: 2018/01/08


EAJ-PNV Gipuzkoako Batzar Nagusiak: MARKEL OLANO: “HONDAKINEN KUDEAKETARAKO PLANGINTZA BATZAR NAGUSIEN ESKUMENA DA”.\nMARKEL OLANO: “HONDAKINEN KUDEAKETARAKO PLANGINTZA BATZAR NAGUSIEN ESKUMENA DA”.\nEAJ-PNV batzarkide taldearen bozeramaileak gogoratu duenez “aldundia exekutiboa da eta, beraz, mankomunitateekin eta udalekin batera ganbera honek erabakitakoa ezarri beharko du”.\nIngurumeneko eta Lurralde Antolaketako foru diputatu Juan Carlos Alduntin batzar nagusietan agertu da, Gipuzkoako Hondakinen Partzuergoaren (GHK) kudeaketari buruz hainbat galdera erantzuteko. Markel Olano jeltzaleak azpimarratu duenez, “diputatuak jarrera oldarkorra izan du. Are gehiago: ez da ordezkari batek eduki beharreko jarrera”.\nEra beran, Olanok gogoratu duenez, “erakunde bakoitzak bere eskumenak ditu” eta, ondorioz, honakoa esan du: “Hondakinen kudeaketarako plangintza batzar nagusiena da. Udalek, mankomunitateek eta aldundiak berak, exekutiboa denez, ganbera honek plangintzari buruz erabakitakoa aintzat hartu beharko dute”.\nBizkaiarekin hitzarmenaren luzapena izan da eztabaidaren zatirik garrantzitsuena. Alduntzin foru diputatuak esan duenez, luzapenik ez egoteko politika-presioak daude. Hona hemen Markel Olanoren erantzuna: “Alduntzin berak esan zuen luzapenik ez egoteko erabakia politika-jokoan sartu ahal dela, Bizkaia isilik zegoenean”.\nOlanok, halaber, adierazi duenez, “egia da hitzarmena GHK-ren eta Bizkaiko Foru Aldundiaren artean sinatu zela; baina aitzitik, sinatu aurreko kudeaketa bi diputatu nagusiek egin zuten”. Honenbestez, EAJ-PNVren eledunak Martin Garitanoren falta deitoratu du eta honakoa azpimarratu du: “Hondakinen Partzuergoak bere bidea jarraitu behar du; hala ere, kudeaketa akats larria da Gipuzkoako Foru Aldundiaren ordezkari gorenek Bizkaiko Foru Aldundiarekin hitz egin nahi ez izatea”.\nGainera, Olanok esan duenez, “zaborra Igorreko zabortegira eramateko, GHK-ren eta Bizkaiko Foru Aldundiaren artean sinatutako hitzarmenaren hirugarren puntuan, Zubietako Gipuzkoako Hondakinen Kudeaketako Zentroa dago eta, bertan, errauskailua eraikitzeko erabakia. Hortaz, Bizkaiak hitzarmena luzatzen ez badu, zer egingo dugu zaborrekin? Zeintzuk dira aldundiak zaborraren tratamendurako proposatzen dituen beste moduak?”.\nAzkenik, Olanoren iritziz, “Alduntzinek esandako bilketa-sistemarekin, atez atekoarekin alegia, ez dugu uste Bizkaira eramaten diren zaborrak beste lurraldetara eraman gabe kudeatu ahal direnik”. Beraz, jeltzaleen eledunak segidakoa azpimarratu du: “Diputatuaren iritziz, atez ate bilketa-sistemarekin errefusa gutxitu da, baina hori ez da horrela. Gutxitu dena zaborren kopurua da, izan ere, ‘zaborren turismoa’ delakoa dago; hots, herritarrek zaborrak herri batetik bestera eramaten dituzte”.


2020 IRONMAN Vitoria-Gasteiz, Izen Ematea\n2. ONLINE ERREGISTRO OROKORRA\nErregistro orokorra 2019ko Uztailaren 22an irekiko da (04:00 pm CET). Kontuan izan errregistro orokorra bigarren preziora ireki daitekeela lehentasuna daukan erregistroa bete bada.\nPrezioa 1: 515 EUR\nPrezioa 2: 535 EUR\nPrezioa 3: 560 EUR\nPrezioa 4: 580 EUR\n+8 % Active Tasa\nKontuan izan prezioaren aldaketa edonoiz izan daitekeela.\n2018ko Abenduaren 23a baino lehenago izena ematen duten atletek bere parte-hartzea atzeratu ahal izango dute 2020ko Vitoria-Gasteizko IRONMAN-ean dohainik parte hartzeko. Atzerapen eskaera guztiak 2019ko lasterketa ospatu baino 45 egun lehenengoko epean onartuko dira, edozein arrazoia dela ere. Atzerapena behin bakarrik egin daiteke. Atzerapenak eskatzen dituzten atletek edozein itzulketa partziala edo seguruaren itzulpena galduko dute.\n2020ko Urriaren 20a baino lehen izena ematen duten atletek, hiru ordainketa planen bidez ordaindu ahal izango dute. Atletei hiru kuota berdinen bidez kobratuko zaie. Ordainketa plana aukeratzeko, atletak “ordainketa plana” kategorian erregistratu behar dira sarrera orokorren 90 lehenengo egunetan eta XX€ + 8% Active tasa ordainduko dituzte. Kontuan izan, epeka ordaintzeko planaren bidez erregistratu bazara, ondoren lehen ordainketaren ziurtagiria jasoko duzula posta elektroniko bidez. Baieztapen posta elektronikoa, zure hirugarren eta azken ordainketa jasotakoan soilik bidaliko da.\nHiru ordainketak lasterketan parte hartuko duen atleta batek ordaindu behar ditu, ordainketa partzialak ez dira itzulgarriak izango. Ordainketa plana aukeratzen duten atletek atzerapen eskaera aukeratu dezakete hiru ordainketa egin eta gero.\n1.epea - Izena ematearen momentuan.\n2.Epea – Urtarrillaren 8an eskatu eta Urtarrilaren 22a baino lehen ordaindu beharko da.\n3.Epea - Otsailaren 8an eskatu eta Otsailaren 21a baino lehen ordaindu beharko da.\nVitoria-Gasteizko IRONMAN izena ematearen araberako prezio sistema batean oinarrituta egongo da. Maila baten izen emateak bukatzen direnean, prezioa hurrengo mailara igoko da.\nTRANSFERENTZIAK ETA FRANKIZIAK:\nKlik egin ezazu hemen transferentziak eta frankiziak irakurtzeko. >>


Europako Ondarearen jardunaldiak - Patrimonio para Jóvenes\nUxanurira bueltatu beharrak ginen\nUxanurira lehendabiziko aldiz joan ginenean, bueltatu beharrak ginela bagenekien: bere paisaia, jendearen adeitasuna eta errenazimentuaren erretaula ikaragarria. Zein izango litzateke bueltatzearen arrazoia?\nEzta amestuta ere izango litzateke politagoa.\nIkasturtearen buekaeran, Nafarroako gobernuaren kultura departamentoak proposamen bat egin zuen: udalei parte hartzeko eskatzen zien, elkarteekin bat eginez, Europako Ondarearen Jardunaldietan.\nGuretzat polita zen gure laguntza eskeintzea. Lanean jarri ginen. Irailean baietz esan ziguten. Ilusio handia egin zigun. Gogor aritu ginen lanean.\nEta eguna ailegatu zen\nUrriaren batean, Borja, Clara eta ni goizean goiz ateri ginen etxetik. Uxanuriko bidean jarri ginen goizeko 8:00etan.\nAilegatzean, Alberto alkatea eta Asun zinegotziarekin dena prestatzen hasi ginen. Haurrek margotzeko erabili behar zituzten mahaiak, materiala banatu…\nJendea ailegatu baino lehen, Clarak argazki batzuk egin zituen, detailean eta lasaitasunean. Horrela erretaularen detaileak ikusi daitezke.\nHonen bitartean, herriko bizilagunak hurbiltzen ziren eta ea lagundu zezaketen galdetzen zuten. Denok adeitasunez agurtzen zuten.\nAsun hamaiketakoa prestatzen hasi zen, jardueraren bukaerarako.\nHori jendetza etorri zena!\nEguerdiko 12:00etan, ezin genuen sinetsi ikusten ari ginena. Jende asko sartzen ari zen erretaula bisitatzera. Zaharrak eta haurrak, denok elkarrekin. Jardunaldiaren izenburua bete zen: “denontzako ondarea”.\nErretaulari buruz hitz egin genien ahal izan genuen ilusio eta adeitasun handienekin. Haiek arreta osoz entzuten gintuzten, askok prismatikoak erabili zituzten.\nHaurrei ez genien ezta aditzen ere. Arreta osoz frisoen marrazkia margotzen zeuden, kanpoko atarian.\nAzkenean, Asunek prestaturiko hamaiketako jan genuen.\nGasteiz eta Iruñatik etorritako jende asko agurtzeko aukera izan genuen. Baita Lizarraldeko Arellano eta Viana bezalako herrietatik etorritakoa ere.\nTalde batek argazki bat egin genuen bukaeran.\nUxanuri zonaldea ezagutzeko hasteko toki egokia da.\nHemen daude zuei laguntzeko interesgarri izan daitezkeen webguneak.


kritiken hemeroteka » Testamentua\n« Gerrak | Linbotarrak »\nTestamentua Aitor Francos / Bilbao, 2017-11\nFrançois Villonen izena ezaguna da, beste obra batzuen artean, Urkatuen balada izeneko poemagatik. 1431 urtean Parisen jaioa, Villonen ibilera nahasia eta gorabeheratsua izan zen zalantzarik gabe, garai neketsu batean murgildurik gainera. Egiazko izena François de Montcorbier zuen, umezurtza zen, jaio eta gutxitara benefizentzia etxe batean igaro zituen lehengo urteak, bere adopziozko aita, Guillaumen de Villon, agertu zen arte. Honek edukazio zintzo bat eman nahi arren, Françoisen izaera bihurriagatik ezinezkoa izan zen. Halere, La Sorbona unibertsitatean irakasle titulua ateratzea lortu zuen Villonek. Apaiz baten hilketa leporatu zioten, kartzelan behin baino gehiagotan ikusi izan zuen bere burua eta heriotzaren mugan behin eta berriz egon zen,justizia zela medio batzuetan, bizitzaren tranpen arabera besteetan. Urkatzera kondenatua izan zen, nahiz eta azkenean barkatu zuten. Epitafioa ez ezik bi testamentu idatzi zituen, bata Petit Testament tituloarekin (1456an) eta Grand Testament (1462). Batetik bestera ibiltze horretan, esan behar da, 1462 urtetik aurrera betirako bere arrastoa galdu genuela, aztarnarik utzi gabe desagertu egin zen.\nItzela bezain titanikoa izan behar du poeta frantziar honen Testamendua euskeratzea. Matias Mugicak (Iruñea, 1961) Euskadi saria irabazi du aurten Erein argitaletxeak kaleratu duen lan honegatik. Itzultzaile baten lana, poesia arloan dagokionari behintzat, originala bertsionatzea dela esan da askotan, poema desberdindu behar da originaletik. Entzuna dugu, era berean, poeta bat beste poeta batek soilik itzul dezakeela, eta harrezkero ezagunak dira zenbait poetak beste poeta batzuen lanak itzultzen egin dituzten ahaleginak, Kavafisekin esaterako. Nik neuk gehienetan, atzerritarra den edozein poeta bat irakurtzean, ezaguna ez zaidan hizkuntza batean idazten badu batez ere, itzulpen hori nork egin duen da behatzen dudan gauzarik lehentasunezkoena. Bere poesia lotsagabea da, satirikoa oso, eta heriotzaren itzala zapalduz doa. Bizitzaren ankerkeria erakutsiz, behartsuen desesperantza eta sufrimendua kantatu zituen, ironiaz. Aukera ezin hobea dauka egungo irakurleak liburu honen bitartez hain bitxia den Villonen poesiara hurbiltzeko.


ALZHEIMER GAIXOTASUNA IKERTZEKO BI ILDO GARRANTZITSU ESPAINIAKO LABORATEGI BATEAN - Fundación Aubixa Fundazioa\n2012an Grifols Espainiako farmazia-laborategiek Aragoiko Araclon Biotech enpresaren akzioen %51 erosi zuten, Alzheimer gaixotasunaren ikerketa sustatzeko helburuarekin. Joan den martxoan, Alzheimer Gaixotasuna eta Parkinson Gaixotasuna (AD/PD TM 2022) gaiari buruz Bartzelonan egin zen bileran, behin-behineko eta itxaropenezko emaitzak aurkeztu zituzten, egiten dituzten bi ikerketa-ildori buruz.\nSarrera gisa, egokia iruditzen zait beta-amiloide peptidoa zer den eta Alzheimer gaixotasunarekin (AG) zer lotura duen azaltzea. Gaur egun ezagutzen dugu AGn bi proteina eraldatuak daudela, Amiloidearen proteina aitzindaria (APA) eta TAU proteina. AGn proteina hau modu anormalean banatzen da entzima batzuen eraginez, eta 42 eta 40 aminoazidoren beta-amiloide peptidoak sortzen dira. 42koa disolbaezina eta toxikoagoa da, baina biek dute lotura argia AGrekin. Uste da AGren ekoizpen-mekanismoetako bat dela. Zahartzaroko plaketan, AG duten pazienteen burmuinen anomalia, peptido amiloidearen gorakada handia dago.\nLehen ikerketa-ildoa odolean Alzheimer gaixotasunaren biomarkatzaile bat izateko aukerari buruzkoa da. Une honetan, narriadura kognitibo arina edo dementzia arina duen paziente bat dugunean, haren burmuinean Alzheimerraren aldaketak dituen jakiteko, erresonantzia magnetikoa daukagu. Erresonantzia horrek atrofia-zeinu hasiberriak erakuts ditzake erasandako lobulu temporalaren eremuan (hipoeremua) eta azterketa bat eragiten dugu positroien igorpen-tomografiarekin (PET), ikusteko eta peptido amiloide bat dagoen gordeta edo lortutako likido lunabarra markatzaileetan. Likidoan amiloidea, tau eta fosfotau detektatzen dira, eta horrek beste gaixotasun neurodegeratibo batzuei buruzko informazioa ere ematen digu. Plasman markatzaile bat edukitzea aurrerapen garrantzitsua izango litzateke, kontuan hartuta diagnostiko goiztiarra funtsezkoa izan daitekeela gaixotasunaren hasierako faseetan tratamendu antiamiloide bat ezartzeko.\nDuela urte batzuetatik hona, Araclon Biotech plasmako β-amiloide peptidoaren kontzentrazioak garuneko β-amiloide plakaren karga aurreikusteko zehaztasun handia izateko aukera aztertzen ari dira. β-amiloide markatzaile plasmatiko horiek biztanleriaren baheketa zabalagoa ahalbidetuko lukete, eta Alzheimer gaixotasunaren saiakuntza terapeutikoetarako baheketa-kostuak sinplifikatu eta murriztuko lituzkete. Horretarako, ABtest-MS izeneko testa sortu dute, non beta 42/40 peptidoen proportzio plasmatikoa neurtzen duten. Oso proportzio txikiak direnez, masa-espektometria izeneko metodoarekin egiten da. Hipotesia da odoleko proportzio hori amiloidearen garuneko aldaketen indize bat dela, amilioidearen PET bidez ikus daitezkeenak.\nBartzelonan egindako AD/PD 2022ko bileran aurkeztu diren emaitzak nire lankide eta lagun Mercé Boadak zuzentzen duen ACE Fundazioko 200 pertsonarenak dira, osasuntsuak, 8 urtez jarraituko zaizkienak. 2 urteko emaitzek erakusten dutenez, ABtest-MSa iragarle ona da burmuinean amiloidea utziko dela PETean eta narriadura kognitibo arin bihurtuko direla. 5 urterako emaitzak martxan daude, eta badirudi etorkizunean gerrialdeko ziztada ordezka dezakeela.\nDatu horiek esaten digute AGren diagnostikoa odol-analisi batekin egin ahal izango dela oraintsu? Ziurrenik, analisiak AG bat zer pazientek garatuko duten iragartzen lagunduko digu, eta oraindik narriadura kognitiborik ez duten pertsonengan tratamendu jakin batzuk aplikatu ahal izatea espero dut.\nBigarren ikerketa-ildoa narriadura kognitibo arina edo dementzia oso arina duten pazienteei txertoa ematearekin dago lotuta, peptidoa garunean ez uzteko asmoz. Orain arte, helburu horrekin entseatu diren farmako askok eraginkortasun eskasa izan dute, baina horietako bat, Aducanumab, merkaturatu egin da. Horietako batzuek albo-ondorio garrantzitsuak zituzten, hala nola garuneko hantura-erreakzio bat.\n2017an, Araclon Biotechek saiakuntza kliniko bat hasi zuen 2.fasean, 24 hilabetekoa. Bertan, hainbat zentrok parte hartzen dute, ausaz, itsu bikoitzarekin, plazeboarekin kontrolatuta narriadura kognitibo arina edo hasierako Alzheimer gaixotasuna duten pazienteen kasuan, ABvac40ren larruazalpeko injekzio errepikatuen segurtasuna, onargarritasuna eta erantzun inmunitarioa ikertzeko, bai eta biokogailuen eta biomarkatzaileen gaineko tratamendu-efektua aztertzeko ere. Txerto honen bidez, 40 aminoazidoko peptidoaren aurkako antigorputzak sortu nahi dira. Amiloiderako PET negatiboa zuten pazienteak ere azterlanean sartu ziren. Txertoa astean ABvac40ren 1ml-ko azalpeko injekzio baten bidez ematen da, lehenengo 5etan, eta seigarren dosi bat 42.astean. 2020ko uztailean, onartutako protokoloari zuzenketa bat egin zitzaion; horren bidez, fase itsua (A zatia) 24 hilabetetik 18ra laburtu zen, eta 18 hilabeteko gurutzaketa gehigarri bat gehitu zitzaion azterketari (B zatia). Horrela, hasieran plazeboa hartu zuten pazienteei txertoa eman zitzaien ondoren.\nHasiera batean, 62 gaixo txertatu ziren txertorako, eta 62 plazeborako, 70 urteko batez besteko adin berdintsuekin eta gainerako antzeko ezaugarriekin (eskolatzea, narriadura kognitiboa etab.).\nLehenengo emaitza garrantzitsua da ez zela ondorio kaltegarri larririk izan eta antzekoak izan zirela bi taldeetan (plazeboa eta ABvac40).\nBigarren emaitza da β-amiloide 40aren aurkako antigorputzak gertatzen direla, eta horrek esan nahi du gaixotasunak aurrera eragitea eragotziko duela.\nOraindik ez dakigu ezer eraginkortasun klinikoaz. Ikerketak martxan jarraitzen du, eta datozen urteetan paziente horien bilakaerari buruzko informazioa izango dugu ikuspegi klinikotik. Zalantzarik gabe, albiste onak dira, ABtest-MS proba praktika klinikoan aplikatzeak ez du luze joko eta hilabete edo urte gutxi barru erabilgarri egongo dela uste dut. Txertoa arrakasta terapeutikoa izateko aukera zalantzazkoagoa da, baina fida gaitezen horretaz, eta 5 bat urteko epean ABvac40 txertoa izango dugu pazienteentzat.\nUPV/EHUko neurologia katedradun emeritua.


Non dago Cathay eta Zein da bere historia?\nUrtean 1300 inguruan, liburu batek ekaitza hartu zuen Europa. Marco Polo-k bere bidaietarako kontua izan zen Cathay izeneko herrialde zoragarrira eta han ikusi zituen mirari guztiak. Egurra (ikatza), azafraia-monje budistek egindakoa eta dirua paperean erretzen zituzten harri beltzak deskribatu zituen. Baina non zegoen Cathay lur zoragarri hau?\nCathay kokapen eta historia\nJakina, Cathay izan zen benetan Txina , garai hartan mongolen araua baitzen.\nMarco Polo Kublai Khan , Yuan Dynasty sortzailea eta Genghis Khan biloba epaitegian zerbitzatzen.\n"Cathay" izena "Khitai" aldakuntza europar bat da. Erdialdeko Asiako tribuek Chitan iparraldeko zatiak deskribatu zituzten Khitaneko jendeak behin baino gehiagotan. Mongolsek Khitan klanak xehatu eta bere herriak xurgatu zituen, identitate etniko bereizi gisa ezabatuz, baina haien izenak izendapen geografiko gisa bizi ziren.\nMarco Polo eta bere alderdia Asiako Erdialdeko Zentralera hurbildu zirenean, Silk Road zehar, Khitai izena aurkitu zuten, inperioaren bila. Txinako hegoaldeko zatiak, mongoliar arauak oraindik ez zituenak, garai hartan ezaguna zen Manzi , hau da, mongolera "zaharrenetakoa".\nEuropa ia 300 urte hartuko lituzke bi eta bi elkarrekin, eta konturatuko da Cathay eta Txina batak direla. 1583 eta 1598 urteen artean, Txinako mailetako jesulagunek, Matteo Ricci, garatu zuten Txina katean dagoela.\nMarco Polo-ren kontuarekin oso ondo ezagutu zuen eta polen Cathayren eta Txinakoaren behaketaren arteko antzekotasun nabariak nabaritu zituen.\nAlde batetik, Marco Polok adierazi zuen Cathay zuzenean hegoaldean zegoen "Tartaria" edo Mongolia , eta Ricci bazekien Mongolia Txinaren iparraldeko muga zela.\nMarco Poloek Yangtze ibaiak banatzen duen inperioa deskribatu zuen, sei probintziak iparraldean eta bederatzi hegoaldera. Ricci zekien Txinako deskribapen hau bat datorrenik. Ricciek adierazi zuen Poloniako fenomeno horietako asko ere, hala nola, errekuntzako erregaia erregaia eta paperak dirua erabiliz.\nAzkeneko lastoa, Riccientzat, 1598an mendebaldeko merkatari musulmanekin bildu zenean, 1598an, ziurrenik, Cathay herrian bizi zen.\nNahiz eta jesulagunek Europan oso aurkikuntza hau argitaratu zuten arren, mapeatzaile eszeptiko batzuek uste zuten Cathay oraindik ere ez zela existitzen, agian Txinako ipar-ekialdean, eta mapetan marraztu zuten gaur egun Siberian hego-ekialdean. 1667. urtearen bukaeran, John Miltonek ez zuen amore eman Cathay-n, Paradise Lost izeneko Txinatik bereizita.\nTxinako hasiera bisitatzearen protokoloa\nSun Tzu eta Art of War\nUrteberri txinatarrarentzako atzerakada\nConfuciusen urtebetetzea ospatzea\nTenis jaurtiketa motak\nBozkatu basurdea izan zen benetan Texasen?\nHollins University GPA, SAT eta ACT datuak\nJohn Jay College GPA, SAT eta ACT datuak\n5 Things to Know about Gymnast Cheng Fei buruz\n10 Abstinentzia argudioak: Abstinentzia eztabaidaren pros eta Cons\nArkeologia Postprozesala - Zer da Arkeologia Kultura?\nSeat Gerrikoen historia\nNola egin DNA modelo bat Candy-ren bidez


Zehaztu letra-tipoan erabili nahi dituzun efektuak.\nAukeratu Formatua - Karakterea - Karaktere-efektuak fitxa.\nAukeratu Ikusi - Estiloak, ireki sarrera baten laster-menua, eta aukeratu Aldatu/Berria - Karaktere-efektuak fitxa.\nFormatua - Orrialdea - Goiburukoa/orri-oina menua - Editatu botoia (kalkulu-orriak).\nAldaketak uneko hautapenean aplikatzen dira, kurtsorean dagoen hitz osoan edo idazten duzun testu berrian.\nHautatutako testuaren kolorea ezartzen du. Automatikoa hautatzen baduzu, testu-kolorea beltza izango da atzeko plano argietan eta zuria atzeko plano ilunetan.\nTestu-hautapen baten kolorea aldatzeko, hautatu aldatu nahi duzun testua eta egin klik Letra-kolorea ikonoan. Kolore desberdina aplikatzeko, egin klik Letra-kolorea ikonoaren ondoan dagoen gezian, eta ondoren hautatu erabili nahi duzun kolorea.\nLetra-kolorea ikonoan klik egiten baduzu testua hautatu aurretik, pintura-ontzi kurtsorea agertzen da. Testuaren kolorea aldatzeko, hautatu testua pintura-ontzi kurtsorearen bidez. Hitz bakar baten kolorea aldatzeko, egin klik bikoitza hitz batean. Kolore desberdina aplikatzeko, egin klik Letra-kolorea ikonoaren ondoan dagoen gezian, eta ondoren hautatu erabili nahi duzun kolorea.\nAzken aldaketa desegiteko, egin klik saguaren eskuineko botoiaz.\nPintura-ontzi modutik irteteko, egin klik behin edo sakatu Esc tekla.\nTestuaren koloreari ez ikusi egingo zaio inprimatzean Inprimatu testua beltzean kontrol-laukia gaitzen bada Aukerak elkarrizketa-koadroko LibreOffice Writer - Inprimatu aukeran.\nTestuaren koloreari ez ikusi egingo zaio Erabili letra-kolore automaitkoa pantaila-bistaratzeko kontrol-laukia gaituta badago LibreOffice - HobespenakTresnak - Aukerak - LibreOffice - Erabilerraztasuna.\nKaraktere-testuaren gardentasuna ezartzen du. %100ko balioak gardentasun osoa ordezkatzen du, eta %0 balioak opakutasun osoa.\nGardentasuna ezin da ezarri paragrafo-estiloetan eta karaktere-estiloetan.\nHautatu aplikatu nahi duzun gaineko marraren estiloa. Gaineko marra hitzei bakarrik aplikatzeko, hautatu Hitzez hitz koadroa.\nGaineko marraren kolorea\nHautatu goiko marraren kolorea.\nHautatu marratze-estilo bat hautatutako testurako.\nMicrosoft Word formatuan gordetzen baduzu dokumentua, marratu-estilo guztiak lerro bakarreko estilo bihurtzen dira.\nHautatu aplikatu nahi duzun azpimarraren estiloa. Azpimarra hitzei bakarrik aplikatzeko, hautatu Hitzez hitz koadroa.\nGoi-indizeko testuan azpimarra aplikatzen bada, azpimarra goi-indizearen mailan berretzen da. Goi-indizea testu normala duen hitz batean badago, azpimarra ez da berretzen.\nHautatu azpimarraren kolorea.\nHautatutako efektua hitzei soilik aplikatzen die eta zuriuneei ez.\nZehaztu letra-tipoan aplikatu nahi dituzun efektuak.\nOndorengo maiuskula-efektuak daude erabilgarri:\nAldaketarik gabe - Ez da efekturik aplikatuko.\nMAIUSKULA - Hautatutako minuskulak maiuskula bihurtzen ditu.\nminuskula - Hautatutako maiuskulak minuskula bihurtzen ditu.\nHitz Guztiak Maiuskula - Hautatutako hitz bakoitzaren lehen karakterea maiuskula bihutzen du.\nMaiuskula txikiak - Hautatutako minuskulak maiuskula bihurtzen ditu eta haien tamaina txikitzen du.\nHautatutako karaktereak ezkutatzen ditu. Ezkutuko testua bistaratzeko, ziurtatu Formatu-markak hautatuta dagoela Ikusi menuan. Ekintza bera gauzatzeko beste modu bat LibreOffice - HobespenakTresnak - Aukerak - LibreOffice Writer - Formateatzeko laguntza aukeratzea eta Ezkutuko karaktereak hautatzea da.\nHautatu erliebe-efektu bat hautatutako testuan aplikatzeko. Erliebe erliebedunaren bidez karaktereak orrialdetik irtenda egongo balira bezala agertzen dira. Erliebe grabatuaren bidez karaktereak orrialdean zapalduta egongo balira bezala agertzen dira.\nHautatutako karaktereen eskema bistaratzen du. Efektu honek ez du funtzionatzen letra-tipo guztietan.\nItzal bat gehitzen die hautatutako karaktereei, beherantz eta eskuinerantz hedatzen dena.\nAsiako hizkuntzen euskarria\nKomando horiek atzitzeko, lehenago asiar hizkuntzen euskarria gaitu behar duzu LibreOffice - HobespenakTresnak - Aukerak - Hizkuntza-ezarpenak - Hizkuntzak aukeran.\nHautatu karaktere bat, hautatutako testuaren luzera osoan gainetik edo azpitik bistaratu dadin.\nZehaztu enfasi-markak non bistaratuko diren.\nUneko hautapenaren aurrebista bat bistaratzen du.\nBerrezarri uneko fitxan egindako aldaketak eta ezarri elkarrizketa-koadroa ireki denean aplikagarriak zirenak.\nAldatutako edo hautatutako balioak aplikatzen ditu, elkarrizketa-koadroa itxi gabe.\nAukera hau paragrafo-estiloetan eta karaktere-estiloetan soilik agertzen da.\nFormatua kopiatzea 'Klonatu formatua' tresnaren bidez\nTestuaren kolorea aldatzea\nTitle is: Karaktere-efektuak


Lege-oharra - PSN\nwww.psn.es URL helbidea (aurrerantzean, Webgunea) PREVISIÓN SANITARIA NACIONAL, PSN, MUTUA DE SEGUROS Y REASEGUROS A PRIMA FIJA (aurrerantzean, PSN) entitateak erregistratutako domeinua da, zeinaren helbidea hau den: Villanueva 11, Madril eta IFZ: V-28230688.\nWebgune hau informatzeko beste ez da, eta erabilera pertsonalerako bakarrik erabil daiteke. Honen xedea da guztiei, baina mutualistei bereziki, PSNk eta PSN Taldeko enpresek eskainitako produktuak eta zerbitzuak ezagutzera ematea. Printzipioz, doan sar daiteke Webgunean, naiz eta Webgunean aipaturiko produktu edo zerbitzuak ordainduz kontratatzen diren.\nErabiltzaileak Webgunea eta bertan datorren informazioa Legearen, moralaren edo ordena publikoaren aurkako jarduerak burutzeko ez erabiltzeko konpromisoa azalduko du, eta PSNk zehaztutako erabilera-baldintzak jarraituko dituela dio eta, ondorioz, baita lege-ohar honetan zehazten diren erabilera-baldintza eta terminoak ere.\nWebgune honetan datozen edukiak, produktuak eta zerbitzuak, eta honi lotutako gainerako Webguneetakoak, Espainian bizi diren Erabiltzaileei edo Mutualistei edo mutualista bihur daitezkeenei daude zuzenduta.\nPSN Webgune honen edukien jabetza intelektualeko eskubideen titularra da. Hemen sartzen dira, adibidez baina ez horiek bakarrik, softwarea, diseinu grafikoa, kodeak, iturriak, testuak, irudiak, bideoak, markak, logotipoak edo ikur bereizleak, eta haiek erabiltzeko beharrezkoak diren baimenak ditu, indarrean dauden eta aplikatu behar zaizkien arauen arabera. Erabiltzaileak haietan sartu eta nabigatzeak ez du esan nahi, inola ere ez, PSNk duen jabetza intelektuala eta industriala utzi, transmititu, eman edo lagatzen duenik.\nErabat debekatuta dago Webguneko edukiak aldatzea, kopiatzea, erreproduzitzea, deskargatzea, transmititzea, banatzea edo eraldatzea titularraren baimen espresurik gabe. Erabiltzailearen terminalean egin daitekeen deskarga oro behar bezala adierazi eta gaitu behar da, eta beti izango da erabilera pribaturako. Debekatuta dago PSNk espresuki baimendu ez duen erreprodukzio, banaketa, komunikazio publiko, eraldaketa, aldaketa, lagatze edo bestelako ekintza oro.\nHirugarrenek Webgune honetako edukien edo PSN Taldeko enpresaren gaineko eskubideren bat edo Jabetza intelektuala eta industriala beste batek urratzeak zehaztuta dauden legezko erantzukizunak eragingo ditu.\nDebekatuta dago erabiltzaileak Webgune honetan idatzitako datuak transmititzea, nola edo hala, hirugarrenen eskubideak urratzen dituztenean, eta edukiak mehatxua dirudienean, belzgarriak, lizunak, pornografikoak direnean edo legez kanpoko jarrerak izan daitezkeen jokaerak eragin ditzakeenak zigor daitezken iraintzat hartuko dira, eta ez da PSN edo PSN Taldeko entitateen erantzukizuna izango.\nMarka komertzialak eta erregistratutakoak aipatzea, PSNrenak edo hirugarrenenak, PSNren edo haien jabeen baimenik gabe erabiltzea debekatuta dago. Espresuki baimentzen denean izan ezik, Webgunean sartu edo Webgunea eta haren edukiak erabiltzeak ez du esan nahi erabiltzaileak marken, logotipoen eta hartan datozen ikur bereizleen gainean eskubiderik duenik. Webgune honetan bildutako eduki guztia, bere diseinu grafikoa eta HTML, CSS, JAVA, JAVA Script edo Active X lengoaien kodea PSNren edo PSN Taldeko enpresen jabetza intelektualeko lana da eta Jabetza Intelektualeko Legeak babesten du.\nWebguneko edukiak eta estekak\nBaliteke Webgune honetan datorren informazioa zuzena ez izatea; hori dela eta, PSN ez da erantzule izango informazioaren zehaztasun, osotasun edo egia ezak eragin ditzaken kalte edo minen aurrean, ezta hirugarrenek Webgune hori erabiltzeko duten moduaren aurrean edo Webgunean modu okerrean sartu direla eta eragindako kalteen aurrean. Haietan sartu edo haiek erabiltzen dituen pertsona izango da erantzule bakarra. Aldi berean, PSNk eskubidea izango du Webgunerako sarbidea aldi batez eteteko, eta ez du zertan abisatu beharko, edukiak edo funtzioak zuzentzeko.\nWebgune honek estekak ditu (link) kanpoko orrietara. PSN ez da orrialde horietako edukien erantzule izango. Erabiltzailearen erantzukizuna da eta ikusi diren orrialdeen erabilera-baldintzak eta terminoak bete beharko ditu honek.\nPSNk ohartarazi nahi du PSNren Webgunean PSN Taldekoak ez diren beste enpresetako orrietara eramaten duten estekak informaziokoak bakarrik direla eta ez direla PSNren iradokizunak, gonbidapenak, babesak edo gomendioak.\nGainera, Webgune batetik hiperestekaren bat ezarriz gero, Webguneko orri nagusira izango da, eta debekatuta geratuko da PSNren Webguneko zerbitzuen erreprodukzio osoa edo partziala.\nPSN ohartarazten du erabiltzaileak Webguneari ematen dion erabilera eta hartan dagoen edukiari ematen diona, haren erantzukizuna bakarrik dela, eta esteka bidez beste Webgune batzuetara sartzean bere sentikortasuna urratzen duen edukirik edo kalteak eragingo dizkion edukirik ikusiko ez duela ezin du bermatu.\nPSN ez da erantzule izango interferentziak, ez-egiteak, etenak, birus informatikoak, telefonoaren matxurak edo sistema elektronikoaren funtzionamenduan deskonexioak egon direla-eta, PSNren edo PSN Taldeko enpresen mende ez dauden arrazoiengatik, ezta sistema elektroniko horren erabilerak atzerapenak edo blokeatzeak daudela eta, edo linea telefonikoen zein PSNren Intranetak gehiegizko karga duela-eta gerta daitezkeen kalteen edo galeren aurrean, ezta hirugarrenek PSNren kontroletik at dauden legez kanpoko sarrerek eragindako kalteen aurrean ere.\nEz da PSNren erantzukizuna izango erabiltzaileek bere Webgunea baliatuz informazioa hartu eta ematen dutenean. Webgune horietan hedatutako adierazpenen erantzukizuna haiek egin dituztenena da.\nGizarte sareetarako sarbide zuzenen bidez, PSNk erabiltzailearen eskura jartzen du PSN eta haren Taldeko enpresa guztiekin lortutako ekitaldien inguruko, korporazioaren informazioa eta informazio komertziala. Helburua PSNk eskaintzen dituen zerbitzuetan interesa duten erabiltzaileen zalantzei eta jakin-minei irtenbideak eta baliozko ikuspegiak PSNren eta PSN taldea osatzen duten enpresen jarduera eta zerbitzuen eztabaidaguneetan parte hartzea da.\nPSN ez da PSNk leku propioa duen gizarte sareetan erabiltzaileek egindako eta hirugarrenei kalteak eragin edo haien eskubideak urra ditzaketen adierazpenen edo iritzien erantzule izango, ez baitaude PSNren kontrol zuzenaren pean.\nGainera, ez dira PSNren erantzukizuna izango zibergunean (eztabaidagunea) burututako eztabaida edo foroetako edukiak, ezta aldizkarietakoak edo transmititutako gainerakoenak, webgune honekin lotuta daudenean, eta legez behartuta badago agintari eskudunekin batera egingo du lan legea urratzen duten edukien erantzuleak nor diren identifikatze-lanetan.\nPSN ez da langileek edo taldeko enpresetako lankideek gizarte sareetan edo beste baliabideetan emandako iritzi, iruzkin edo informazioen erantzule izango, aldez aurretik baimena eskatu eta entitateak baimena eman badie izan ezik.\nEz da PSNren erantzukizuna izango erabiltzaileek bere Webgunea baliatuz informazioa hartu eta ematen dutenean. Hedatutako adierazpenen erantzukizuna haiek egin dituztenena da.\nPSNk eskubidea du, gizarte sareetan eta indarrean dagoen legerian, lizunak, faltsuak edo irudi korporatiboa kalte dezaketen iruzkinak moderatu edo kentzeko, bai sare sozialek horretarako dituzten baliabideak baliatuz, bai titularrei horiek kentzea eskatuz. PSNk eskubidea du, baita ere, bidezkoak iruditzen zaizkion ekintzei ekiteko, judizialak barne, bere integritatea, irudia eta erabiltzaileek entitatean, bere zerbitzuetan eta produktuetan duten konfiantza babesteko.\nZerbitzu honi dagozkion lege-baldintzak eta lege-oharrak Previsión Sanitaria Nacional Clubaren Webgunean bildu dira, datuen babesaren inguruko legeria beteaz, eta erabiltzaileei jakinarazten die datuak VIP District, S.L. enpresak erabiliko dituela, bi aldeentzako indarrean dagoen zerbitzu profesionalen Kontratuaren arabera.\nErabilera-baldintzen eta terminoen aldaketa\nBaldintza orokor hauek eta ezar daitezkeen baldintza partikularrak, eta une bakoitzean idatzita dauden moduan, iraupen mugagabea dute eta indarrean jarraituko dute Webgunea aktibo jarraitzen duen bitartean. PSNk eskubidea du haietara sartzeko baldintzak aldatzeko eta haien edukia aldatzeko, abisatu gabe. Beraz, erabiltzailearen erantzukizuna da uneoro edukiari erreparatzea eta hura betetzea.\nAplikatuko diren legeak eta jurisdikzioa\nAlderdiek adosten dute, espresuki, gatazkarik edo ezadosterik egonez gero erabileraren, edukien, jarduera komertzialen, produktuen eta zerbitzuen inguruan, espainiar legeria aplikatuko dela, eta Madrilgo epaitegietako jurisdikzioa izango dela nagusi.


“Durangotitisa” – Kafeteritza\nmartiarena | 2006-12-05\nAzken asteotan somatzen den kontua da. Komunikabideetan behin eta berriz esaten ari dira. Bihar izango du lehen eguna Durangoko disko eta liburuen azokak. Denean somatzen da “Durangotitisa”, urtero garain honetan harrapatzen gaituena. Liburuak alde batetik, liburuak bestetik; diskoak alde batetik, diskoak bestetik; aurkezpenak alde batetik, aurkezpenak bestetik. Kaztetariak prentsaurrezkoz-prentsaurreko ibili dira nobedadeen xehetasun guztiak ondo biltzeko, ez baita nolanahiko zita Durangokoa.\nJendez lepo egoten da Landako erakustazoka, denek erosten dute beti zerbait, norberarentzat ez bada oparitzeko eta oparitzeko ez bada norberarentzako. Urtean zehar libururik usaindu ez duen hori ere bertan egongo da, poltsa liburuz lepo duela.\nInork gutxik jakingo du ordea, Landakoko erakustazokako azokaz gain, Durangoko Sapuetxe gaztetxeak azoka alternatibo bat ere antolatzen duela. Gaztetxean bertan kokatzen dute eta azoka ofizialean lekurik ez duten produktuen saltoki izaten da.\nBadakizue eta nik esan gabe ere jakinaren gainean egongo zineten, (komunikabideekin harremanik baduzue behintzat) abenduaren 6tik 10era bitartean Durangoko disko eta liburuen azoka. Bai Landakon eta baita Sapuetxen ere.\n| Tagged azoka\n2006/12/12 at 01:57\nIepa Mirari:Messengerrian lanak etxen gaupasia botaten nagola…lagun batek zure blogeko helbidia pasa nau titulo politxa daukola eta.Jende asko bai Durangon egon zana. Errealitatian euskerien alde jende gitxik eitxen dabela emotendau baina juan giñin guztixok (da juan ez dizenen artian jende asko eongoda) gure ama hizkuntzien alde eingo bageunke…zorixonak bloga dala ta\njulen zelaieta(www.blogari.net/julen) says:\n2006/12/17 at 20:52\nnorberarentzako edo oparitzeko? zergatik ez biak batera?, norberarentzako bere buruari oparitzeko. Egia erran niri jende aglomerazioak etzaizkit gustatzen, liburu edo disko bat erosteko nahiago izaten dut egun normal batean denda ttiki batek ematen duen lasaitasuna biño urteroko bixita egin beharra zaio “plateruenari”, alde zarrari…a ta bueno azokatik ere pasa behar bada , ba pasatzen da!


San Fausto, Bidebieta eta Pozokoetxe Hirigintza-arloan Berroneratzeko Planari buruzko Herri Galdeketa | www.basauri.net\nHonakoa da egingo den galdera:\nAdos zaude San Fausto, Bidebieta eta Pozokoetxe berroneratzeko proiektua aurrera eramatearekin?\n1- Pozokoetxeko trenbide-hondartza hiri-bilbean txertatzea , auzo horretan gutxi gorabehera 15.000 m2-ko parke bat eta berdegune bat sortuz eta hiru eraikin berri eraikiz.\n2- San Fausto kalean zenbait eraikin egitea eta Florian Tolosa eta Juan Ibargutxi kaleetan pasaguneak sortzea.\n3-Guztira, 277 etxebizitza berri sortuko dira (libreak, finkatutako salneurrikoak eta dotazionalak), batez beste 6 solairuko altuera duten eraikinetan; horrela eraikuntza handiak saihestuko dira (eraikin altuena 8 solairukoa da).\n4- San Faustoko esparru librea handitzea, 2.000 m2 gehiago horretarako zuzenduz, eta oraingo plazarako irisgarritasuna hobetzea, inguruko kaleetan (Nagusia eta Autonomia) jarraipena edukiko duen plaza lautu bat eratuz.\n5- Bidebietan tren-geltoki berri bat eraikitzea. Erabat irisgarri eta funtzionala izango den geltoki horrek sarbide bat edukiko luke San Fausto plazan, Florian Tolosa kalearen parean, hain zuzen.\n6-Irisgarritasuna hobetzea, San Faustotik Pozokoetxerantz, oinezkoentzako arrapalen bitartez.\n7- Aguirre Lehendakaria kalea oinezkoentzat egitea Pozokoetxeko tartearen eta oraingo geltokiaren aurreko plazaren artean (oraindik berresteko dago, obren garaian egingo diren trafikoari buruzko proben arabera erabakiko da).\n8- Aparkaleku-eskaintza handitzea bizileku-eraikin berrietan eta lur azpiko aparkaleku berriak eraikitzea, aparkatzeko 150 leku edukiko dituztenak (eskaeraren arabera, aparkaleku-solairu bat gehiago egiteko aukera dago). Lur gaineko aparkalekuei dagokienez, gaur egun trenbide-hondartzan dauden aparkalekuak Pozokoetxen zehar antolatuko dira banaketa berri batean.\n9- Kaltetutakoei beste etxebizitza bat ematea: Beste etxebizitza batera joan behar duten lagunek daukatena baino etxebizitza hobea jasoko dute. Lege barruan, ahalik eta baldintza ekonomiko onenak eskaintzen saiatuz ekingo zaie kalte-ordainketei. Izan ere, San Miguel, Sarratu eta Basozelain egin zen prozesuaren antzekoa gauzatuko da hemen.\n10- Finantziazioa. Autofinantzagarria da: Jarduketak burutzean egin beharreko kontratazioek eta gastuek bermatuta eduki beharko dute finantzazioa.\nInformazio gehiago planari buruz erantsitako memorian eta infografietan.\nBasauri, 2017ko urriaren 31an.\nMemoria PERU (pdf) 4.52 MB\nPozokoetxe (jpg) 3.85 MB\nTrintxera (jpg) 2.3 MB\nairetiko ikuspegia 1 (jpg) 953.33 KB\nairetiko ikuspegia 2 (jpg) 618.98 KB\nairetiko ikuspegia 3 (jpg) 855.89 KB


Ichela. Noticias de Gipuzkoa\nAitzol Elizaran - Domingo, 26 de Marzo de 2017 - Actualizado a las 06:10h\nI chela, horrela deitzen genion Oiar-tzun inguruko Itzela izena zuen diskoteka bati, nolabait gure estilokoa ez zela adierazteko, euskal puritanismotik haratago baitzihoan hori guztia. Kolore biziko arropak, trikitixarik gabeko gau-beilak eta abar, pentsaezina garaiko jendartean, Hemendik At bezalako taldeek tekno musika gure artean sartzekosaiakera egin baldin bazuten ere.\nOroitzapen horiek freskatu zizkidan irratian entzun nuen iragarki batek. Bertan, Espainiako telebista-aurkezle bat agertzen da hizketan, eta gotorleku hitzarekin itzuliko genukeen kafe-marka bat iragartzen du. Iragarkiaren euskarazko bertsioa entzun dut soilik, beraz, ezin gaztelaniazkoari erreferen-tziarik egin, baina segituan jo zidan belarrira, aipatu aurkezleak hitz egin eta adjektibo bat erabiltzerako orduan, ichela esaten duenean, gure itzela litzatekeena esan nahiean, pentsatu nahi dut. Iragarkia 4 edo 5 aldiz entzun eta oraindik ulertzeke nengoela, lankide batekin hizketan, azaldu zidan berak telebistan ikusi izanari esker ulertu zuela iragarkia bera, eta nonbait bere horretan eraman dute uhin artera, gehiegi moldatu gabe. Horregatik ulertzearen zailtasuna.\nAzken horren komunikazio-eraginkortasun eta egokitasunari gehiegi erreparatu gabe, bueltatu gaitezen ichela kontzeptura. Onar dezaket aurkezleak euskaraz jakin ez eta esfortzu bat egin izana, ados, baina agian norbaitek bi minutu bota zitzakeen ahoskera egokia irakasten saiatzen, adibide bezala pizza (espainiarren picsa edo piza) edo ragazza hitzak erabiliz, kasu. Bai, badakit euskalki guztietan tz fonema ez dela berdin ahoskatzen, baina ez da kasua. Badakit ere euskaldun ez direnenei zaila gerta dakiekela behar den bezala esatea, benetan, Aichol ari zaizue idazten, baina indar pixka bat jarrita, nik uste edonork lor dezakeela itzela modu naturalago batean ahoskatzea.\nNon handitu zen nire sorpresa, hemen inguruko aurrezki kutxa baten telebistako iragarkia ikusten ari nintzela baldincha ezin hobeak eskaintzen ari zen langile bat azaldu zenean, eta haren atzetik beste bat antzeko esaldi eta ahoskera batekin.. Ez al zegoen aurrezki kutxako langileen artean euskaraz ondo zekienik? Modeloak edo aktoreak hartu dituzte papererako? Euskaldunik ez tartean? Bisicha osorako asegurua baino desastre segurua lortu dute, eta beste behin, garran-tzia kendu euskarri behar lukeen hizkuntzari.


Get a Life (telesaila) - Wikipedia, entziklopedia askea.\nGet a Life (telesaila)\n1990eko irailaren 23a\n1992ko martxoaren 8a\nGet a Life (euskaraz: «Bizimodua topa ezak/n») 1990ko hamarkadaren hasierako umorezko estatubatuar telesaila bat izan zen. 1990ko irailaren 23a eta 1992ko martxoaren 8a bitartean FOX telebista katean aireratu zuten.\nHego Euskal Herrian 1990ko hamarkadaren lehen erdialdean Canal+ kateak egunero arratsaldeko 20:30etan aireratu zuen, ondoren 1990ko hamarkadaren amaieraldera eta 2000ko hamarkadan pare bat aldiz berraireratu duelarik.\nTelesailaren sarrerako eta amaierako abestia R.E.M. estatubatuar rock musika talde ospetsuaren Stand (R.E.M.) abestia izan zen. Izenburuak, Stand ("Kokatu"), abestian zehar agertzen den Stand your place in the World ("Kokatu ezak hire burua/lekua munduan") esaldiari aipamena egiten dio.\nAbesti honen gaia telesaileko protagonista nahiz munduko edozein pertsonak bizi ohi duen egoerari lotua dago: norberak bere burua edo lekua munduan egoki edo ahal duen gisan kokatzearena.\nChris Peterson 30 urtetako haur izaera duen gizon gazte ezkongabe eta arduragabea da, ahal duen moduan helduen bizimodua bizitzeari uko egiten diolarik. Chris oraindik gurasoen etxean bizi eta haurra zeneko lanbide berdinean jarraitzen du: egunero goizaldean txirrinduaz auzoko etxeetan egunkariak banatzea. Telesailak haur izaera, xaloa, sineskorra, maiz arduragabea eta ez oso buruargia ez den gizona bezala aurkezten du. Sarritan oso buruargia ez izanaren ondorioz erabateko maila absurdoetara iristen diren egoera edo gertakizunak bizi ohi dituelarik. Adibidez, behin bere gurasoen etxea laga eta bere bizitza independentea hastea erabakiko zuen, baina gurasoen etxebizitzako atea irekitzeko ez zen gai izan; beste atal batean bidaiari gisa zihoan hegazkin baten ateko Irteera seinaleak komunak adierazten zituela sinistuta, hegazkinetik erori zen.\nChrisen gurasoak Fred eta Gladys Peterson dira, jada senar-emazteak adinduak, betioro pijamaz jantziak agertu ohi dira, baita kalera irteten direnean ere. Fred (Bob Elliott), gizon ironikoa da, Chris semea gizon arduragabekotzat hartuaz gain jada hura aldatzeko itxaropenak galduak ditu, horregatik maiz Chrisi aipamen ziniko, zuzen eta mingarriak burutu ohi dizkio, aldiz Gladys ama, emakume irribarretsu eta atsegina da, semea asko maite du, nahiz eta batzuetan nahi izan ez balu bezala Chrisi ere kritikatxoren bat egin, ez da aita bezain gupidagabea eta zuzena semearekiko aipamenekin. Dena dela, bi gurasoak semea etxetik noiz aterako den irrikitan daude.\nBestalde, Chrisek haurra zenetik lagun-mina eta bizilaguna duen Larry (Sam Robards) laguna ere badu. Chris Larryrekin elkartu eta haurrak zireneko bizimodua jarraitzen ahalegintzen da. Halere, Chris ez bezala Larry gizon heldu bilakatu da, lanbidez kontularia da eta Sharon (Robin Riker) andrearekin ezkondua dago, bi seme dituztelarik. Sharon itxura erakargarria duen etxekoandre menperatzailea da, ez du Chris batere gogoko, eta ahal duen aldi guztietan bere senarra Chrisengandik aldentzen saiatu ohi da, gainera Larryk lagun sofistikatuagoak egin ditzan nahi du: Sharonek Chris mespratxatzen du, aldiz Chrisek Sharnoi ziria sartu eta haserreratzen ederki pasatu ohi du. Larryk Chrisek daraman bizimodu axolagabearen inbidia du, eta maiz Chrisek bere abentura eroetan parte hartzera bultzatuarazi ohi du, betiere emaztearen nahien aurka. Halere, lehenbiziko denboraldiaren amaieran, Chrisen zoritxarrerako, Larryk bere aholkuei irmoegi kasu egin, eta emaztea eta bi semeak utzi eta etxetik alde egingo du, honela Chris lagunik gabe eta Sharon senarrik gabe geldituz.\nBigarren denboraldiaren hasieran Chris Peterson independizatu eta gurasoen etxetik alde egingo du, Gus Borden izeneko (Brian Doyle-Murray) polizia-ohi baten garajera bizitzera joateko. Aurretik, Gus poliziatik kanporatua izan zen, kapitainari praketan txiza egin baitzion. Gus portaera latz eta soziopata bat duen gizona da, Chrisen txantxek ez diote inongo graziarik egiten eta haiekiko tolerantzia eskasa erakusten du, aldiz Chrisek Gusengan aitaren figura bat ikusten duenez, ez du Gusen jarrera kontutan hartzen.\nGet a Life telesailaren hasierako abestia entzungai (Ingelesez)\nChrisek gurasoen etxetik alde egingo duela adierazten duen atala ikusgai (Ingelesez)\nGet a Life telesailaren IMDBko fitxa irakurgai (Ingelesez)\nOrriaren azken aldaketa: 16 maiatza 2020, 20:19.


kritiken hemeroteka » Bidaiaz beteriko barne muina\n« Eta ametsa jolas bihurtu zen | “Je suis enceinte”… telefonoak bestaldean tu-tu-tu »\nBidaiarik luzeenak / Amaia Iturbide / Erein, 2005\nBidaiaz beteriko barne muina Alvaro Rabelli / El País, 2006-01-09\nIdazlearen ikusmuga bere pertsonaiekiko pintoreak objektuekin daukan berdina izaten da. Azken batean, idaztea koadroa marraztea bezalakoa da. Bien artean elkarrizketa estua gertatzen da. Baina, idazlea aldi berean esploratzailea da, ez bakarrik kanpoko istorioen bila doana, baizik eta etengabe bere baitara murgilduz bidaia egiten duen esploratzaile nekaezina.\nPintura eta barne-bidaia osagai arruntak dira poesian, bien arteko uztarduratik sinbolismoz betetako literatura sortu ohi da. Alabaina, bada alagalako genero narratiboa pinturaren zirrara, barne-bidaiaren artega eta poesiaren isuria su txikian batera egosteko: ipuina. Horrelakoxeak dira Amaia Iturbide bilbotarraren aurreneko bildumako ipuinak. Orain arte poesian eta saiakeran ibilia, hamazortzi ipuin marraztu ditu Bidaiarik luzeenak liburuan. Hamazortzi ipuin josi non eta pintura, poesia eta barne munduaren esplorazioa elkarrengana kiribiltzen diren. Esplorazioak bidaia traza hartzen du, idazlearen barne sentimenduetarako bidaia, pertsonaien urrun edo gertuko ibilbideen islapean. Jaiotzetik heriotzaraino elkarlotuta marrazten dira ipuinok, beti fikzioaren fantasia eta errealitatearen mugetan. Eta hitzak eta koadroak ere esploratzen dira, euren azal eta mamia. Literatura eta pintura ez dira soilki Amaia Iturbek darabiltzan bi aipagai, poetak egiten duen bezala, hitzen ñabardura eta taupadarekin esaldi eta paragrafo lasai eta esanguratsuak pintatzen ditu, berebiziko baretasun liriko batez pintatuta ere; gauza bitxi eta txikiei arreta eskaintzen dien margolana. Ipuinok, bestalde, irakurketak dira, beste ipuingile batzuen lanen irakurketak, kolore askotako zertzeladak, errealistagoetatik metafisikoenetara, sinbolismo liriko handi batez jantzita.


Glovo auzitara eraman du Arabako Gizarte Segurantzak, langileak autonomo faltsutzat hartzeagatik\nEkonomia > Plataformen kapitalismoa\nGlovoren aurka Bilbon edo Iruñean egindako epaiketetek oinarritzat zuten argudioa da gako Gasteizen ere bai. Gizarte Segurantzaren arabera, Araban Glovorentzat lan egin dutenek autonomo faltsuen baldintzapean egin dute lan, eta horregatik epaiketara eraman ditu enpresa eta 309 langile.\nGlovoren banatzaile bat Gasteizen. Argazkia: Dos por Dos\nGasteizko Glovo enpresako langile ohi batek ARGIAri jakinarazi dionez, Arabako Gizarte Segurantzak Glovo auzitara eraman du, bere langileei alta ez emateagatik eta beraz, dagokion kotizazioa ez egiteagatik, Langileen Estatutua urratuz.\nGizarte Segurantzak 2020ko otsailaren 21ean hasitako lan-ikuskapen batean du eskariak oinarri. Gasteizko ostalaritza-establezimendu batzuk ikuskatu zituzten, batez ere janari lasterreko hanburgeseriak. Ikuskapen horretan Glovoren 10 rider identifikatu zituzten. Handik bi astera Gizarte Segurantzaren egoitzan azaldu zituzten banatzaile horiek Glovorekin duten harremana: kontratuei, puntuazio-sistemari, prezioei, ibilbideei, aplikazioari, enpresarekin duten komunikazioari (mail-ak, txatak) buruzko informazioa emanez, eta autonomoetan alta emanda zeuden ala ez jakinarazi zioten Segurantzari.\nIkuskapen horretan Glovok Gasteizen duen egoitzara joan ziren (Zapateria, 44), eta egiaztatu zuten itxita zegoela, “inolako jarduera zantzurik gabe". Ondoren, 2018ko apiriletik 2020ko martxora bitartean Glovok Araban izan dituen langile guztien zerrenda eta likidazio-akta eskatu zizkioten multinazionalari. Orotara 309 pertsona dira.\nIkerketaren ondoren, Arabako Gizarte Segurantzak uste du 309 langile horien eta Glovo enpresaren arteko lan-harremana "lan-kontratukotzat" hartu behar dela, eta, beraz, Langileen Estatutuaren babespean. Hau da, eskubide osoko langile gisa tratatu behar dira, eta ez eskuarki autonomo faltsu gisa ezagutzen duguna. Hala, Gizarte Segurantzan alta eman behar zien Glovok eta dagozkien kotizazioak ordaindu. Hori argudiatzeko, Espainiako Auzitegi Gorenaren iazko iraileko epaian oinarritzen dute demanda. Epai horrek lehen aldiz adierazi zuen Glovo ez dela bitartekari hutsa saltokien eta banatzaileen arteko zerbitzuen kontratazioan, Glovoren eta banatzaile baten artean lan-harremana zegoela-eta.\nGlovo demandatzeko Gizarte Segurantzak bi argudio hauek erabili ditu, besteak beste:\n- Glovok programa informatiko bat erabiltzen du langileen balorazioaren arabera lanak esleitzeko. Hala, baldintzatu egiten da langileek ustez duten ordutegia aukeratzeko eta eskaerak baztertzeko duten "askatasun teorikoa".\n- Glovok banatzaileak zigortzeko boterea du, zenbait jokabide izateagatik, eta hori enplegatzaileak langilearen gainean duen boterearen adierazpena da. Glovok denbora errealean kontrolatzen du zerbitzua, eta banatzaileak, aldiz, autonomia oso mugatua du, bigarren mailako kontuetara soilik iristen dena: zein garraiobide erabili edo zein ibilbide aukeratu.\nGlovoren abokatuak kontrakoa argudiatu du langileen eta enpresaren arteko "harreman heterogeneoa” definitzeko eremua “grisa" dela iritzita. Gainera, Gizarte Segurantzak "harreman horiek kalifikatzeko eta kontratuak interpretatzeko eskumenik ez" duela dio.\nGasteizko epaitegian azaroaren 30ean egingo da adiskidetze-ekitaldia, eta aldeen arteko akordiorik ezean, epaiketa egingo litzateke.\nLangileak ere demandatuak\nGizarte Segurantzak salaketa jarri dio Glovori, baina baita 2018 eta 2020 arteko langileei ere. 309 banatzaile ere demandatu gisa agertzen dira Gizarte Segurantzak zabaldutako auzian. Hala ere, Bilbon eta Iruñean egindako antzeko epaiketetan bezala, pentsatzekoa da banatzaileek aldarrikatuko dutela soldatapeko langileen izaera ukatu ziela Glovok, eta autonomo gisa “bidegabeki” ordaindu behar izan zituzten kuotak itzultzea.\nKanal hauetan artxibatua: Plataformen kapitalismoa | Araba | Langile borroka\nPlataformen kapitalismoa kanaletik interesatuko zaizu...


Bretainan ere ! - 2005/12/09 - Azken Hitza - lejp\nBretainan ere !\n2005/12/09 - Azken Hitza - lejp\nAi’ta kolektiboa Bretainako Tregor eskualdean berrikitan sortu da. Beren hizkuntzaren alde borrokatu nahi dute, eta Euskal Herrian aurkitzen ditugun arazo berdinak ezagutzen dituzte. Lehen urratsak egin aintzin, eskuin eta ezker hizkuntz guttituen alde egiten dena xekatu dute, eta azkenean, erudu gisa Demoen borroka aukeratu dute.\nZergaitik borroka hori ? Alde batetik eginmoldeen gatik (ekintza eta gogoeta, salaketa eta proposamena, gizartearen gain duen eragina, etabar...), baina ere SNCF kanpainaren interes estrategikoarengatik. Borroka hori garantzitsua da. Hizkuntza bat bizi publikotik baztertua baldin bada, bere erakaskuntzak ez du ezer balio (eta alderantziz ez baldin bada erakatsia, bere presenziak serbitzio publikoetan ez du interesik), eta lekuko instituzioek kudeatzen dituzten eremu publikoetan bakarrik indar bat egina baldin bada, biziki anekdotikoa geldituko da jakobinismoaren poderearen parean.\n"Décentralisation" hitza biziki ederra da, baina egunero ikusten dugun bezala Euskal Herriko Laborantxa Ganbara, departamenduaren eskaera edo Herri-elkargoak erabakitzekotan, Frantzian administrazio bakar batek du zinezko poderea : estaduak. Ez dueno Parisetik kudeatua den erakunde batek hizkuntza bat ezagutzen, geroa ez da segurtatua.\nHori dena gogoetatuz, gehituz ere aldarrikapena bera Frantziako lurraldetan jadanik badela, eta borroka bera beren gain hartuz indarrak bikoizten direla, Ai’ta kolektiboak SNCF-ari bretoieraren ezagupena eskatzea erabaki dute. Eskatzea baizik, nahiz eta bi aldiz gehiago eskatua den orain, ez da beharrez aski izanen, baina SNCF-aren oposizioan lehen arraildurak agertzen dira. Ai’ta-ren gutun bati trein konpainiak erantzun du serbizio publiko bat zela eta ezin zuela ezer egin ez balitz instituzio publiko baten gandik heldu galdera. Euskal Herrian, Euskara Erakunde Publikoak eskaera berdina egin eta, SNCFa enpresa ekonomiko bat zela eta ez serbizio publiko bat izan da erantzuna... Lehen arraildura...\nBihar eguerditan elkarretaratze bat antolatua da Bretainian, Gwengamp-eko geltoki aintzinean. Elkartasunez, elkarretaratze berdina antolatua da Baionako geltokiaren aintzinean. Borroka berdinan indarrak bikoizteko.


Errenta Aitorpena euskaraz egiteko kanpaina | Lezo.eus\nOr, 2017-05-12 10:35\nHerritarrek Errenta Aitorpena euskaraz egin dezaten sustatzeko, “Errenta Aitorpena Euskaraz” kanpaina jarri du martxan lehen aldiz Udalak\nLezoko Udalak, Errenta aitorpena euskaraz egiteko kanpaina martxan jarri du lehen aldiz. 2007tik Errenta Aitorpena euskaraz egiteko aukera dagoen arren, orain artean, Udalak, ez du kanpaina berezirik abiarazi. Aurten berriz, euskararen aldeko apustuan eta euskal kultura indartzeko helburuarekin, Udalak publizitate kanpaina baten bitartez herritarrak errenta aitorpena euskaraz egitera animatu nahi izan ditu.\nAzken urteotan, errenta aitorpena euskaraz egin duten herritarren kopuruak gora egin du, baina bultzada berezia eman nahi izan zaio Udaletik aurtengo Errenta Aitorpen kanpainari, joan den urteko emaitzak hobetzeko helburuarekin.\nEle biz jasoko dira proposamena eta gutuna, eta, onartzerakoan, informazioa euskaraz jaso nahi dela esan beharko da. Era horretan, aurrerantzean bidaliko diren behin betiko deklarazio guztiak euskaraz jasoko dira.\n(Irudia: Oarsobidasoako Hitza)


Gure etorkizunaren parte izan nahi? - - Tolosaldeko ataria\nGure etorkizunaren parte izan nahi?\nLaskorain KE 2020-08-20 08:41\nDatorren denboraldira begira eskualdeko gaztetxoei kirol elkarteko parte izateko aukera ematen jarraitzen du Laskorainek. Jubenil, kadete eta infantil mailetan jokatzeko izen-emate epea zabalik.\nLaskorain Kirol Elkartea harrobia sendotzeko lanean darrai. Hurrengo denboraldiari begira, eskola kirolean egiten den lanari jarraipena eman eta lehen talderainoko bidea errotu eta sendotu nahi ditu. Horretarako, datorren 2020/2021 denboraldira begira hurrengo taldeentzako izen-emate epea zabalik du.\nIzena emateko, laskorainke@gmail.com helbidera idatzi edo sare sozialen bitartez. Edozein zalantza izan ezkero, helbide berdinean argitu ditzakezue.


Gutuna: "Erasorik ez, erantzunik gabe!" - Urola Kostako Hitza : Urola Kostako Hitza\nLehengo astean eraso matxista oso larri baten berri izan genuen. Gertaeraren berri izan eta berehala, zurrumurru ugari iritsi zaizkigu. Horietako askok gertatutakoa zalantzan jarri eta ukatzen dute. Argi eta ozen esan nahi dugu, guk sinesten dizugu! Gure babesa, ahizpatasuna eta elkartasuna adierazten dizugu zuri, erasotuari, eta, baita inguruko denei ere.\nHorrelako gertakizunek asaldatzen gaituzte, eta eskerrak, baina egunero-egunero jasaten ditugu emakumeok, baita Orion ere, askotariko erasoak, irainak zein gutxiespenak. Kalean hasi eta etxeko sukalde eta oheetaraino, gizon ezagun zein ezezagunek erasotzen gaituzte. Eta astebururo-astebururo, askotariko erasoak jasan behar izaten ditugu. Baina ez gure herrian bakarrik, eskualdean, azkenengo hilabeteetan, hainbat salaketa egin dira indarkeria matxista dela eta. Nazkatuta, haserre eta amorratuta gaude.\nMugimendu Feministako kideok urteak daramatzagu eraso matxisten aurrean erantzunak josten eta artikulatzen, baita Urola Kostan ere. Oraingoan ere bagabiltza, ari gara elkarrekin antolatzen. Adierazi nahi dugu prozesu hauek ez direla errazak arrazoi asko tarteko; hortaz, denborak eta prozesuak zaintzea eskatzen dute, nahiz eta behar desberdinak egon. Beti ez da berdin, egoera oro berdina ez den moduan, eta eragile bakoitzak ditugu gure ardurak eta oinarriak. Orioko herriari eta eskualdeko herritarroi adierazi nahi dizuegu erasorik ez dela erantzunik gabe geldituko; eta hori dela eta, datorren larunbatean, otsailaren 5ean, eskualdeko mugimendu feministak, manifestazio zaratatsua antolatu dugu 12,00etan Orioko plazatik hasita.\nEta eraso horien guztien aurrean, zer egiten dugu? Zein da erantzun soziala eta zein da indarkeria matxistaren prebentzioan, sentsibilizazioan zein erantzunean herri hau osatzen dugun agente desberdinon ardura eta inplikazioa? Hor dago koska. Erantzun puntualez harago, ezinbestekoa da erantzun soziala artikulatzea eta gaia modu iraunkorrean lantzea, baina horretarako borondate politikoa behar da. Urtean behin pankarta baten aurrealdean jartzearekin edo taberna, institutu edo kalean afixa bat jartzearekin ez da aski. Hemen denok dugu zer egina:\nGure herria guztiok eskura izan dezagun, espazio publikoak hurbila, irisgarria eta segurua izan behar du guztiontzat. Gure herrietako hirigintza planetan ikuspegi feminista txertatzeaz gain, ezinbestekoa da espazio publikoek eta zerbitzuek hori bermatzea. Eta eragile bakoitzari dagokio bere erantzukizuna, bai Udalari, bai zerbitzu-enpresei, bai jaien antolakundeetako eragileei…\nNahitaezkoa da herriko tabernariek eskaintzen duten aisialdi eredua aztertzea eta tabernak emakumeontzat espazio seguru eta bizigarriak izan daitezen euren konpromisoa adieraztea eta horretarako neurriak hartzea. Indarkeria matxistaren aurkako afixa tabernako atean jartzeaz gain, eraso matxisten prebentzioa eta sentsibilizazioa egin behar dute eta, erasoren bat gertatuz gero, erantzun koordinatu eta argi bat ematea dagokie.\nNesken ahalduntzea eta autodefentsa feministaren ildoa lantzen jarraitu beharra dago, emakumeok beharrezkoa baitugu askatasunez bizitzeko gaitzea, eta horretarako lan egin behar dugu. Bide horretan, zerbitzu eta baliabideak eskura jarri behar dituzte erakundeek, besteak beste.\nOrion, 2022ko otsailaren 2an.


GBT 586 Itsas altzairuzko altzairuzko kontrol-balbulak hornitzaileak eta fabrikatzaileak - Txinako fabrika - LIG Itsas makineria\nHasiera > Produktuak > Itsas Balbula > Itsas kontrol-balbulak ontzigintzarako\nGBT 586 Itsaso Altzairuzko Bridadun Erretentzio Balbulak\nGBT 586 Itsas Altzairu Galdutako Bridadun Erretentzio Balbulak1. AplikazioaGB/T586 Marine Cast Steel Check Balbula, oro har, ur gezatan, olio lubrifikatzailean, fuel-olioan eta Lurrunean erabil daiteke 300 gradu baino gutxiagoko tenperaturarekin.\nGB/T586 Marine Cast Steel Check Balbula, oro har, ur geza, olio lubrifikatzailea, fuel-olioa eta lurruna erabil daiteke 300 gradu baino gutxiagoko tenperaturarekin.\n(1) gorputza eta estalkia: altzairua\n(2) diskoa: kalitate handiko karbono altzairua\n(3) disko zigilatzeko eraztuna: soldadura altzairu herdoilgaitza\n(4) gorputz zigilatzeko eraztuna: soldadura altzairu herdoilgaitza\nLehen aipatutako materialak oinarrizko materialak dira, ontzi-jabeek material hobeak aukeratu ditzakete, hala nola SUS304, SUS316L.\nPresioa: 1,0, 1,6, 2,5\nDiametroa: 65~125, 20~125, 20~100\n(1) IACS ziurtagiria eman dezakegu, hala nola ABS, BV, CCS, RINA, LR, KR, DNV, NK.\n(2) Kalitate-kontrol zorrotza produktuaren kalitatea bermatzeko.\nA eta B mota\nHot Tags: GBT 586 Itsas altzairuzko altzairuzko kontrol-balbulak, Txina, fabrikatzaileak, hornitzaileak, fabrika, Txinan egindakoa, aurreratua, kalitate handikoa, erosi, kalitatea, prezioa, prezioen zerrenda, aurrekontua\nGBT 592 Itsasoko burdinurtuzko bridadun kontrol-balbulak\nGBT 589 Itsas Brontzezko Brida Kontrol Balbulak


ikasbil.eus: Aldizkari Digitala: Orixe: "Bakoitzaren neurrira ebakitako biderik ez dago inon"\nGALDERA.-Agur, Orixe jauna.\nERANTZUNA.-Agur, Ezezagun Jauna. Nor zaitugu zu?\nG.-Zure berri jakin nahi duen bat. Ustez zenbait gauza badakit zutaz, baina...\nG.-Hala-holako zenbait kontu ere badela zure inguruan eta argitzen ote ditudan nator.\nE.-Has zaitezke nahi duzun muturretik. Nik nirea esateko ez dut egundaino lotsarik izan.\nG.-Hasteko, non arraiotakoa zaitugun zu jakin nahi nuke.\nE.-Gipuzkoako Orexa dut nik nire jaioterria. Han sortu omen nintzen Iriarte baserrian, 1888ko abenduaren 6an. Paperek hori diote.\nG.-Zertan hartzen zaitu bada zenbaitek nafartzat, Orixe jauna?\nE.-Beha ezazu: ni hirukia naiz. Beste bi senide sabelkiderekin etorri nintzen mundura; eta jakina, "ama gaixoak, aurraldi batez, titi baino haur gehiago" baitzituen, norbait bakandu egin behar zen eta ni atera ninduten etxetik, eta Nafarroako Uitzi herrira eraman ninduten haztera. Hango Errekalde baserrian hartu ninduten.\nERAGINIK HAUNDIENA, AMONA MARIAXUNTXIRENA\nG.-Eta zure familia?\nE.-Nire familia... Izan al dut nik nire familiarik? Nik gogoan dudala.. urte oroz ekarri ohi ninduten Orexara. Gauza izan zen arte, amona izaten nuen lagun. Ez zen nik nahi ordurako etortzen berriz itzultzeko ordua. Uitzikoa nuen nik, batez ere, nire etxea. Hala ere, amarik ezaren mina hor izan dut beti.\nG.-Amona esan duzu. Hori al da zuri”Mikolas" esaten zizun hura eta zuk bertsotan aipatzen duzuna?\nE.-Bai, huraxe da. Amona Mariaxuntxi, niri bularra eman zidanaren ama eta ni beste inork ez bezala maite izan ninduena eta nire bizitzan eraginik handiena izan zuen pertsona.\nG.-Eta zer dira estasian egon ohi omen zela eta kontu horiek?\nE.-Horiek ez dira kontuak. Horiek ene begiak ikusitako gertakizunik handienak dira, eta hain handi eta eder direnez, nahiago dut, hitz bitan lardaskatu baino, bere horretan utzi. Han-hemenka esanak dauzkat bai, eta ikasi nahi dituenak jaso ditzala nire liburuetatik.\nG.-Bego, beraz, horretan zuen misterio eder hori. Hala ere, beste galderatxo bat barkatu behar didazu zure amonaren gainean.\nG.-Nik gauzak xuxen ikasi baditut, zu jesuita izana zaitugu. Amonak gidatu al zintuen Jesusen Konpainiara?\nE.-Ez. Maisuak eta herriko apezak erakutsi zidaten bide hori.\nG.-Zer dela eta?\nE.-Badakizu. Eskolako urtetan ikasle ona nintzen eta hura zuten nonbait gogoan jaun horiek. Gainera, nik uste, ardi galdu bat bezala ikusten bide ninduten han, ez familiarik eta ez besterik, eta horregatik begiz jo izango nindutela pentsatzen dut.\nG.-Eta zergatik Jesusen Konpainiara?\nE.-Ez dakit. Niri beste bide bat erakutsi izan balidate ere, berdin-berdin joango nintzen.\nG.-Esanekoa horratio gure mutila...\nE.-Ez, gizona! Ezagun da ez zarela gure garaikoa. Orduan ez zen orain adina ilusio ze karrera aukeratu eta abar. Asmatu ezin horiek oraingo kontuak dira. Gainera, alde batera nahiz bestera jotzen dugula, norberak egin behar du bere tankerako bidezidorra. Bakoitzaren neurrira ebakitako biderik ez dago inon.\nAZKENEAN APAIZTU EZ\nG.-Hala ere, nik dakidanez, ez zinen jesuita egin.\nE.-Ez, ez nintzen egin.\nG.-Zer? "Damua garaiz"?\nE.-Ez da horrelakorik. Aterarazi egin ninduten. Hau ere, amona Mariaxuntxirena bezala -alderantzizko arrazoiz bada ere-, nahiago dut bere horretan utzi. Serioegia da hitz bitan sartzeko. Gurutze gorria ikusia nahiz gauza horrekin -nire bizitzan; baina hori adierazia daukat bertsotan. Bihoa hara ikasi nahi duena.\nG.-Beraz, ez zinen apaiztu?\nE.-Ez. Ateetaraino iritsi bai egin nintzen nahiz kurtsoz, nahiz urtez eta nahiz bestelako baldintzaz, baina apaiztu ez nintzen egin. Hori izan dut bizitzako penarik handienetako bat.\nG--Baina, nik aditzea dudanez, jesuitak ibili ziren berriro zu Konpainiara eramanarazi nahian.\nE.-Hori ere jakin al duzu? Zakurra izan bazina, erbia aterako zenuen zuk. Izan zen bai horrelako zerbait ere.\nE.-Eta ez nintzela sartu. Nire adiskide batzuk nengoen lekuan egon hobe ote nuen esan zidaten eta hala egin nuen.\nG--Baina berriro Konpainiara itzuli ez arren, egia al da apaizteko asmotan bai ibili zinela?\nE.-Hau demontrea, hau! Ez zaude zoko-miatzaile txarra; arraio hori. Egia da ba, gizona. Egia da. Nire 70 urtetan egin nion eskabide bat Donostiako Gotzain Jaunari eta oraindik erantzunaren zain nago.\nG.-Ez zenuen bokazioa ere makala horratio, Orixe jauna.\nE.-Zer nahi duzu. Neretzat, amona Mariaxuntxik erakutsi zidan bezala, "handi... Jaungoikoa" da bakarrik; eta uste Harengana hurbiltzenago ote ninduen sakramentuak. Hori da guzia.\nG.-Bapo, Nikolas Ormaetxea Jauna, xehetasun horiengatik. Sar gaitezen orain beste barruti batetan. Goazen euskararen sailetara.\nE.-Nahi duzun bezala.\nG.-Zuk, zure lehen lanak Nikolas Ormaetxea S. J. sinaduraz firmatzen dituzu. Horrek esan nahi du jesuita zinenean hasi zinela idazten.\nITZULTZAILE ONAREN FAMA\nE.-Halaxe da. Han egin nuen nire lehen ahalegintxoa. Ni, dakikezunez, handituxea nintzen Konpainiara joan nintzenerako, eta etxetik neraman hizketarik ez zitzaidan itzali ez atzendu beste zenbait mutikori bezala; eta hango ikasketen artean beti euskara izaten nuen konparabide, eta beste hizkuntzetan ikasitako guztia gurean emateko gogo bizia sartzen zitzaidan. Horrela hasi nintzen euskaraz idazten neure kasara.\nG.-Esana zen zure garaian, Orixe, zu gauza zinela edozein gai euskara egokiz eta argi adierazteko erdal hitzetara jo gabe.\nE.-Gauza izan nintzen ala ez, ez dakit; baina helburua hori izan nuela bai badakit. Eta saiatu ere saiatu nintzen gure hizkuntzaren erak baliatzen horretarako.\nG.-Itzultzaile onaren fama ere handia duzu.\nE.-Ba omen da zerbait bai. Ez da iduri lukeen bezain zaila itzulpen lana. Geureganatu nahi dugunaren jatorrizko moldeak hausten jakitea da guztia. Jakina, gurean egiten diogun moldearen egokitasunak ere balio du berea. Hori ez dago esan beharrik.\nG.-Orixe, zuk bertsoz eta hitz laxoz idatzi duzu. Zertan zinen iaioena?\nE.-Ez nizuke esango. Ez dakit. Bietara ere ahalegin beltzak egin nituela bai, hori esango dizut; baina hoberena zertan nintzen, hori ez dakit.\nG.-Eta lanik baliosenak, zeintzuk dituzu?\nE.-Lehen esan dizut niretzat "handi" bakarra zein den. Nire lanik baliosenak Harekin lotura dutenak dira. Zer nahi duzu, bakoitzak bere leloa.\nG.-Eta "Euskaldunak" poema?\nE.-Badira hor oso ona dela diotenak, Gauza handirik ez duela balio diotenak ere bai. Niri lotsa ematen dit.\nE.-Bai. Bikote bat ere sararazi zidaten eta horrek ez belaxkatu egiten duela uste dut. Hala ere, badakit, zenbait aldetara, tankera horretako beste askoren lotsarik ez duela.\n"EZ DUT INOREN MAISU IZAN NAHI"\nG.-Bada hor obra bat bi zatitan, Orixe jauna, izenburu bikoitz honekin: "Zer dugu Orixeren kontra", "Zer dugu Orixeren alde"? Ez omen zaitezke euskal intelektual-maisu izan.\nE.-Hori dioenak jakin beza ez dudala egundaino gogorik izan ere. Gure garaian izan zen besterik maisutza hori eskuratzen ahalegindu zenik eta ni baztertzen bereak jo zituenik. Nik ez nuen sekula horrelako asmorik izan.\nG.-Euskara kontuan ere ez al duzu zeure burua maisutzat eduki?\nE.-Aspaldi esan nion nire iloba bati ez nuela inoren maisu izan nahi, ezta harena ere.\nG.-Euskara batua delakoarekin ere saltsatu zaituzte, Ormaetxea jauna.\nE.-Zer nahi duzu? Zerbaitetan ari den inor ez da salbatzen hemen gure arteko auzi-mauzien zurrunbilotik. Nik ahalegin bat baino gehiago egin nuen "guzien euskara" baten hila. Ez dakit asmatu nuen.\nG.-Oraingoek asmatu dutela uste al duzu?\nE.-Beha, adiskide. Zuek segi lanean eta asmatuko da, lan egiten duenak bakarrik asmatzen du eta.\nG.-Eta azken galdera bat, bukatzeko, Orixe jauna. Berriz jaioko bazina, zer izan nahiko zenuke?\nE.-Amona Mariaxuntxiren iloba txintxoago bat.\nG.-Biba, zu, Orixe.\nAHALEGIN BELTZAK.-Ahalegin latzak.\nBERE HORRETAN.-Dagoen bezala.\nBEREAK.-Ahalegin biziak egin.\nDAMUA GARAIZ.-Esaera zaharra da.\nHANDITUXEA.-Handitu edo hazi samarra.\nHITZ LAXOZ.-Hitz lauz.\nIDURI LUKEEN BEZAIN.-Ematen duen bezain.\nLARDASKATU.-Arinki tratatu, lardatu\nNEURE KASARA.-Neure gisara.\nSABELKIDE.-Sabelaldi bereko haurrak.\nJoxe Maria Aranalde


Organo Musika Nafarroan 2020 - Kulturklik\nOrgano Musika Nafarroan 2020\nPamplona/Iruña 2020(e)ko irailaren 18(e)tik 2020(e)ko urriaren 31(e)ra\nOrgano Musika Nafarroan 2020: egitaraua (pdf)\nOrgano Musika Nafarroan musika zabalkunderako programa bat da, Nafarroako Gobernuak 1984az geroztik antolatua, Nafarroako elizetan erabilgarri dauden organoak nahiz organoetarako idatzita dagoen musika ezagutzera emateko.\nOrganoaren inguruko unibertso artistikoa aniztasun eta aberastasun agortezinekoa da. Kanpotik ikusita, hori beste garai bateko eta desagertzeko bidean aurkitzen den testuinguruko instrumentua dela pentsatu ohi da. Mundu osoan garatzen diren proposamenek eta jarduerak ez dute, ordea, gauza bera esaten. Hala ere, aitortu behar dugu Nafarroan gutxienez hainbat irakasgai egiteke ditugula desagertze organistikoa gure hainbat eskualdetara iritsi ez dadin: hauts eta ahanzturan utzitako tresnak, organo-jotzaileak prestatzeko eremu gehiago ez izatea, organoaren inguruko ondarea hedatzeko proiekturik eza, Nafarroako organoaren historiari eta gure ondarearen gai teknikoei buruzko azterketa sakonen eskasia,…\nDena den, alderdi negatibo horiez gain, badira bestelako alderdi itxaropentsuak eta atseginak ere. Horietako bat ziklo hau bizirik irautea da, duela 36 urtetik hona: “Organo Musika Nafarroan”. Aurten, zikloak aldaketa esanguratsua eta latza izango du, giza jarduera guztiek bezala, osasun-egoerarekin loturiko kontuak direla-eta. Aldaketa horiek antolakuntza-erronka handia dakarte. Baina aipatu behar da “Organo Musika Nafarroan” zikloa inoiz ez dela aldaketetatik urrun ibili, betiere izaera askotariko proposamen artistikoen esperimentazio gisa, antolaketa-erronka propioak ekarri dituztelarik: organorik gabeko barrutietan organo-kontzertuak, musika-interpretazioarekin batera egindako arte plastikoaren proiekzioa, pelikula mutua inprobisatutako soinu-bandarekin, perkusiorako eta organorako sortu berria den abangoardiako musika, kontzertuan dauden lau autoretatik hirurekin, kantu gregorianoa eta organoa duten kontzertuak, askotariko hitzaldiak eta topaketak, organorako musikara batutako poesia-saioak,… Halaber, aipatzekoa da ikus-entzunezko zatiaren arduradunek kontzertu bakoitzean egiten duten lanaren kalitate eta konplexutasun gero eta handiagoa edota zikloa zabaltzeko lanaren bilakaera. Eta gurpilak biraka jarraitzen du.\nAurten, gure ondare eta gure historia organistikoen ezagutza eta errekonozimendua sustatzen jarraitu behar dugu, funtzionamenduan nahiz mutu dauden gure organoena, horietako batzuk balio historiko eta artistiko izugarria baitute. Organoaren gaurkotasuna erakutsiko dugu perkusioarekin musika sinfonikoa transkribatzeko bezalako eremuetan, egungo konposizioaren zenbait adibide emango ditugu, organorako errepertorio tradizionala ere bai, edota gure konpositore berriak eta sarituak ezagutzera emango ditugu. Aparteko aipamena merezi du Montserrat Torrentek, duen maisutasunari zahartzaroarekiko bidezko errespetuaren aldarrikapena batzen baitio, are gehiago garai hauetan, gainera.\nZiklo honetan, organo-jotzaileak dira protagonistak, logikoa eta bidezkoa den moduan, baina haiek bezainbat dira erabiliko dituzten organoak. Guztiek elkarren beharra dute, eta hori beti oso interesgarria da.\nAzkenik, gure zikloan ohikoa den publikoa izatea espero dugu, zikloa beraiena baita, eta bertan ohikoak ez diren beste pertsonek interesa bilatzea nahi dugu. Ezbairik gabe, haiekiko guztiekiko komunikazioak ematen dio zentzurik handiena honako hau bezalako jaialdia antolatzeari, oraindik ere horrenbeste eskaintzeko du-eta.\nOrgano Musika Nafarroan zikloaren zuzendari artistikoa\nData 2020(e)ko irailaren 18(e)tik 2020(e)ko urriaren 31(e)ra


30 urte emakumezkoak Ertzaintzan sartu zirela\n'Ertzaintza: mujeres detrás de un uniforme' dokumentala, gaur\nEmakumezkoak Ertzaintzan sartu zirela 30 urte bete direla nabarmenduko du dokumentalak, bertan sartutako lehen emakumeen arteko seiren bitartez.\nGaur, Ertzaintza: mujeres detrás de un uniforme dokumentala izango dugu ikusgai ETB2n. Emakumezkoak Ertzaintzan sartu zirela 30 urte bete direla nabarmenduko du dokumentalak, bertan sartutako lehen emakumeen arteko seiren bitartez.\nMaite, Marta, Eva, Begoña, Mari Carmen eta Tomasi dira sei emakume horiek, eta euren lanbidean izan dituzten egoera zailak, arriskutsuak eta zirraragarriak aipatuko dizkigute. Lanean eman dituzten 30 urteetan izandako bizipenez arituko dira, baita lankideekin, lagunekin eta senideekin izandakoez ere. Ordura arte gizonezkoena zen mundu hartan nola sartu ziren kontatuko dute.\nLehen aldiz, emakumezko ertzainek euren lanpostuetako eta intimitateko ateak zabalduko dizkigute, pertsonalki eta profesionalki bizitakoa azaltzeko. Emakume horiek lanean ezagutuko ditugu, bai kalean, baita ertzain-etxeetan ere.\nProtagonistek, gainera, une dibertigarriak ere oroituko dituzte, esaterako Arkautiko akademian ikasle zirela bizitakoak. Lehen uniformeak nolakoak ziren gogoratuko dute, gonaz jantzita nola joaten ziren, alegia, eta guztia nola aldatu den ere bai. Ertzain izatea erabaki izanaz harro daudela nabarmenduko dute 1983an Arkautiko heziketari ekin zioten emakume horiek.\nErtzaintza: mujeres detrás de un uniforme, gaur gauean, 23.15ean, ETB2n.


Harri-jasotze hiztegia. Euskara / Castellano / Français / English :: Amabook España\nHarri-jasotze hiztegia. Euskara / Castellano / Français / English\nJosé Luis "Txipi" Ormaetxea Lasaga, Alfredo López de Sosoaga López de Robles\nDEPORTES Y RECREACIÓN AL AIRE LIBRE | ENCICLOPEDIAS Y OBRAS DE CONSULTA\nHarri-jasotzea ez da soilik euskaldunon kirola; munduko bazter anitzetan praktikatzen da, batez ere Europan (Eskozian, Islandian, Faroeetan, Eskandinavian…), baina baita beste herrialde batzuetan ere (Japonian, Tibeten, Tahitin, Estatu Batuetan…). Dena dela, esan daiteke Euskal Herrian duela indarrik eta tradiziorik handiena. Harri-jasotzeak hainbat esparru hartzen ditu: apustua, markak egitea, txapelketak eta erakustaldiak. Esparru horietan lexiko aberatsa erabiltzen dute kirolariek, epaileek, entrenatzaileek, antolatzaileek eta zaleek. Hala, herri-kirol honetan erabiltzen diren euskal hitz eta terminoak jasotzea izan da gure helburua.\nAizkora hiztegia. Euska... José Luis Ormaetxea Lasa...


'Kataluniak Hordago', Ur Handitan saioan | El Diario Vasco\nTelevisión'Kataluniak Hordago', Ur Handitan saioan\nXabier Madariaga, saioko aurkezlea\nGironako Empordá eskualdean egon dira Xabier Madariaga eta programako lantaldea\nMartes, 19 septiembre 2017, 10:59\nUrriaren 1eko erreferendumaren atarian Katalunian izan da 'Ur Handitan', Gironako Empordá eskualdean. Independentziaren aldekoen gotorleku honetan prozesuari buruz duten iritzia azaldu diote kaleko herritarrek Xabier Madariagari.\nAreti Gkika da horietako bat. Itsasondoko alkate izandako emakume greziarra. Orain dela 47 urte jaio zen Atenasen, eta gaztetatik herrialde batetik bestera ibili da: "Mexiko, Euskal Herria, Katalunia... Mundua oso zabala da, eta bizilekuak aldatzea gustatzen zait. Ezingo nuke bizitza guztia leku berean pasatu".\nGaur egun, La Bisbal d'Empordá herrian bizi da Areti, eta Kataluniako gizartean gertatzen ari diren aldaketak lehen pertsonan bizitzeko aukera du. Aretiren bitartez, Kataluniaren eta Espainiaren arteko talka Greziako emakume nomada baten ikuspegitik ikusi ahal izango dugu.\nBaina Aretiz gain, bestelako jendea ere aurkitu du Xabier Madariagak Empordá eskualdean. Esate baterako, Xabier Olagoitia bilbotarra. Gironako Rupiá herriko alkatea da Xabier. Deustun jaio zen, baina munduan barrena hainbat buelta eman eta gero 10 urte baino gehiago daramatza Katalunian. 278 biztanleko herri honetan oso pertsona estimatua da, eta urriaren 1eko erreferendumean hautetsontziak jartzeko asmoa du.\nGilem Ormazabal, berriz, Gironako Zuzenbide Fakultateko irakaslea da. Bilbon jaio zen, baina 35 urte daramatza Katalunian. Ondo baino hobeto ezagutzen du bertako gizartea, eta azken hamar urteetan 'zeharo' aldatu dela uste du.\nXabier Madariagak eta 'Ur Handitan' saioko lantaldeak Katalunian pasatu dituzten egunetan urriaren 1eko erreferendumarekin lotutako hainbat ekitaldi topatu dituzte, eta ekitaldi horietan kaleko jendeak independentziari buruz duen iritzia ezagutzeko aukera izan dute.\nAsteartean, irailaren 19an, 22:25ean ikusi ahal izango da saioa ETB1n.\nTelecinco estrena 'Gran Hermano Revolution' 'Ella es tu padre' no se baja del liderato


Donostia Zinemaldia :: YOUR FRIENDS & NEIGHBORS\nYOUR FRIENDS & NEIGHBORS (LAGUNAK ETA BIZILAGUNAK)\nMoraltasunik ezari buruzko alegia moderno honetan, zure bizitza zuk erabakitako horretan bihur daiteke. Beste bikote batekin meriendatzea? Zure lagun onenaren emaztearekin ligatzeko aukera aproposa izan daiteke. Ohean sexu-saio sutsu bat zure amorantearekin? Zure mesprezua ozen adierazteko lekurik egokiena. Trago pare bat taberna lasai batean? Lagun hurkoari buruz gaizki esaka aritzeko aukera aparta. Zure bikotearekin hipermerkatuan barrena zabiltzala? Zuen arteko desadostasun sexualak seigarren pasiloan aldarrikatzeko unerik aproposena. Zure lagun eta bizilagun azkarrenak eta gogorrenak bakarrik aterako dira bizirik. Ongi etorri 90eko hamarkadara.\nLondresko Royal Court Theatren eta Sundance Institute's Playwrights Lab-ean ikasi zuen. Hainbat antzezlanen egile da: Filthy Talk for Troubled Times, Lepers, Bash, A Gaggle of Saints, Rounder, Sanguinarians & Sycophants eta Ravages; Dracula eta Woyzeck-en moldaketez gain. Bere lehen filmeak, In the Company of Men (Gizonen konpainian, 1997), oso harrera ona izan zuen iazko Donostiako Zinemaldian.


Konstituzionalak ez du Torraren gaitasungabetzea eten, 2020ko urriaren 6an\nQuim Torra Kataluniako Parlamentuan. Artxiboko argazkia: EFE\nAuzitegi Konstituzionalaren osoko bilkurak atzera bota du Quim Torra Kataluniako Generalitateko presidente ohia urte eta erdiko inhabilitaziora kondenatu zuen epaiaren betearazpena presaz etetea, baina Auzitegi Gorenaren ebazpenaren aurkako babes helegitea tramitera onartu du.\nIturri juridikoek EFE albiste-agentziari jakinarazi diotenez, Konstituzionalak aho batez errefusatu du Torraren defentsak aurkeztutako kautelazko neurria, Auzitegi Goreneko Bigarren Aretoak berretsi zuen gaitasungabetze zigorra bertan behera uztea eskatzen zuena.\nKautelazko neurriak hartzeari uko egitea zen aurreikusgarriena, kontuan hartuta Konstituzio Auzitegiak gutxitan ematen duela, eta salbuespenezko kasuetan eta zigor arinekin baino ez duela erabakitzen.\nAitzitik, onartu egin du, Hauteskunde Batzorde Zentralaren (HBZren) agindua ez entzuteagatik, urte eta erdiko gaitasungabetzera kondenatu zuen epaiaren aurkako babes-errekurtsoa; izan ere, agindu horrek eraikin publikoetako Kataluniako prozesuaren presoei babesa emateko pankarta bat kentzera behartzen zuen hauteskunde-kanpainan.\nBi erabakiak osoko bilkura monografiko batean hartu dituzte, Torraren gaiak aztertzeko, Juan Jose Gonzalez Rivas presidenteak 12 magistratuek berrikustea erabaki ostean, nahiz eta defentsak ez zuen baliogabetasun-intzidenterik jarri Gorenean, eta horrek bide jurisdikzionala ez agortzeagatik Konstituzionalaren babesa atzera botatzea ekarriko zukeen.\nBaina epaileek onartu egin dute, eta orain presidente ohiaren defentsak itxaron egin beharko du bermeen auzitegiak ebazpena eman arte Europara joan aurretik, han baitituzte itxaropen guztiak.\nKataluniako Justizia Auzitegi Nagusiaren 2019ko abenduko epaiak eta Auzitegi Gorenaren 2020ko irailaren 28ko epaia baliogabetzat jotzeaz gain, Torra Generalitateko presidente eta Kataluniako Parlamentuko diputatu karguetan "berrezartzeko neurri egokiak" hartzea eskatu du presidente ohiaren defentsak babes helegitean.\nEta "aparteko premia" alegatzen du; izan ere, kondena horrek, presidente kargua kentzeaz gain, ezin du edozein hauteskunde-prozesutan parte hartu irauten duen bitartean.


About: Irailaren 19\nIrailaren 19a gregoriotar egutegiaren urteko berrehun eta hirurogeita bigarren eguna da, 263.a bisurteetan. 103 egun falta dira urtea amaitzeko. Daturen bat falta bada, urtearen lotura jarraitu han sartzeko.\nIrailaren 19a gregoriotar egutegiaren urteko berrehun eta hirurogeita bigarren eguna da, 263.a bisurteetan. 103 egun falta dira urtea amaitzeko. Daturen bat falta bada, urtearen lotura jarraitu han sartzeko. (eu)\nIrailaren 19 (eu)


Euskadik eta Mexikoko Nuevo León Estatuak indartu egin dute 4.0 Industriaren arloko beren lankidetza - SPRI\n170 euskal enpresak 211 ezarpen dauzkate Mexikon\nArantxa Tapiak eta Estatu horretako Ekonomi eta Lan Arloko idazkari Roberto Russildi-k bilera bat egin dute, elkarrekin trukatzeko teknologiari, ekintzailetzari, zibersegurtasunari eta enpresa arloko balizko inbertsioei buruzko ezagutza\nNuevo León lehentasunezko Estatuetako bat da Euskadi Mexikon nazioartekotzeko estrategiaren barruan, bai bere potentzial ekonomikoagatik eta ordezkatzen duen industria motagatik eta bai euskal enpresen interesagatik\nNuevo León Estatuak lankidetza-akordio bat du SPRI Taldearekin 2018ko azarotik\nEkonomiaren Garapeneko eta Azpiegituretako sailburu Arantxa Tapiak bilera bat egin du gaur Arabako Teknologi Parkean Roberto Russildi-rekin, Mexikoko Nuevo León Estatuko Ekonomi eta Lan Arloko idazkariarekin. Euskadik harreman ekonomiko estua du Nuevo Leónekin, zeina batez ere 4.0 Industriaren garapenean eta ekintzailetza teknologikoko programetan zentratua baitago, eta SPRI Taldeak hainbat lankidetza-akordio dauzka Estatu horrekin. Azken hilabeteetan Euskadi eta Nuevo Leóneko ordezkari instituzionalek hainbat bisita profesional egin dizkiote elkarri.\nNuevo León lehentasunezko Estatuetako bat da Euskadi Mexikon nazioartekotzeko estrategiaren barruan, bai bere potentzial ekonomiko eta teknologikoagatik eta ordezkatzen duen industria motagatik, eta bai euskal enpresen interesagatik. Nuevo León Estatuak Nuevo León 4.0 estrategia diseinatu du Basque Industry 4.0 euskal estrategia oinarri hartuta, eta 4.0 industria sustatzeko ahalegin hori egin duen Mexikoko aurreneko Estatua da. Une honetan, 170 euskal enpresak 211 ezarpen dauzkate Mexikon, euskal inbertsio gehien hartzen dituen herrialdea delarik Txinarekin batera.\nTokian bertan ezagutzea garapen ekonomikoko euskal estrategia\nNuevo Leóneko Estatu idazkariak Europara, zehazki Parisera eta Euskadira, egin duen bidaiaren barruan antolatu da gaurko topaketa. Arantxa Tapiarekin egin duen bileraren kasuan, Mexikoko ordezkaritzaren helburua izan da lehen eskutik ezagutzea Eusko Jaurlaritzak bertako industriaren eta enpresaren garapen ekonomikorako diseinatu duen estrategia.\nRoberto Russildi-k estrategiari eta garapen ekonomikorako eta berrikuntzarako planei buruzko azalpen xehatua jaso du aldez aurretik Estíbaliz Hérnaez Teknologia, Berrikuntza eta Lehiakortasun sailburuordearen eta Alex Arriola SPRI Taldeko zuzendari nagusiaren eskutik, zeintzuek harrera egin baitiote gaur goizean Estatu Idazkariarekin batera etorri den ordezkaritza zabalari (Américo Gracia Ekonomi eta Lan Arloko idazkariordea eta Leopoldo Cedillo NL4.0, ko presidentea, Metalsako CEO).\nGero, Tapiak eta Russildi-k informazio gehiago trukatu dute Euskadik 4.0 Industriaren inguruan aplikatu dituen estrategiei buruz (Digital Innovation Hub eta industrialdeetan Banda Zabala ezartzeko plana), eta baita ere nazioartekotzeari, atzerriko inbertsioak atzemateari, ekintzailetzari, finantzaketari eta industriaren sustapenari buruz.\nMexikoko ordezkaritzak Arabako Teknologi Parkera eginiko bisita aprobetxatu du, bertatik bertara ezagutzeko Euskadiko berrikuntza eta ekintzailetza teknologikoko metodologia -Arabako BIC (Business Innovation Centre) bisitatu du, zeinaren jabe gehiengoduna baita SPRI Taldea- eta euskal industriaren zibersegurtasun estrategia –Basque Cybersecurity Centre, Zibersegurtasunerako Euskal Zentroan izan da, hau ere Miñaon kokatua.\nEuskadira eginiko bidaia bukatzeko, ordezkaritzak Zornotzako Automotive Intelligence Centre (AIC) bisitatuko du, bilera bat izango du bihar, ostiralean, Euskadiko Teknologia Elektronikoen eta Informazioaren Industrien Elkartearekin (GAIA klusterra), eta Sisteplant eta Virtualware enpresen instalazioak bisitatuko ditu.\nSPRI Taldeko zuzendari nagusi Alex Arriolak eta Nuevo León 4.0 Kontseiluko presidente Leopoldo Cedillok lankidetza-akordio bat sinatu zuten joan den azaroan Mexikoko Estatu horri laguntzeko (zeinetan kokatua dagoen Monterrey, Mexikoko hiri garrantzitsuenetako bat) eraldaketa digitala sustatzen eta Amerikako Ekonomia Adimentsuko erreferente bihurtzen 2025erako.\nAkordio horren bertutez elkarrekin partekatuko dituzte 4.0 Industriari buruzko ezagutzak eta jardunbide egokiak, eta baita ere hemengo eta hango profesionalak, eta bi herrialdeek elkarrekin lan egingo dute ekintzailetza arloan, eredutzat hartuz Eusko Jaurlaritzaren Bind 4.0 programa arrakastatsua. Gaurko bisita da konpromiso horren erakusgarrietako bat.\nErakunde arteko harreman estua\nNuevo León Estatuak eta Euskadik erakunde arteko harreman estua izan dute azken urtebete honetan. Euskadiko eta Mexikoko 4.0 Industriako estrategiek 2018ko Hannover Messe azokan egin zuten topo lehenengoz eta, harrezkero, hainbat truke eta bilera egin dira eta gorago aipatutako lankidetza-akordioa sinatu da SPRI Taldearekin.\nHannoverreko azokaren ostean, Nuevo León 4.0 Euskadin izan zen joan den azaroan, 4.0 Industriaren arloko erreferentziazko ekitaldian (Basque Industry 4.0), eta hantxe sinatu zen lankidetza-akordioa. Baliteke berriro etortzea azaroaren 20an eta 21ean egingo den aurtengo ediziora.\nAurtengo urtarrilean Nuevo Leóneko ordezkaritza bat Euskadin izan zen BIND 4.0 programa sakonago ezagutzeko, antzeko zerbait abiarazi nahi dutelako han (MIND 4.0).\nSPRI Taldea hizlari eta edukien batzordekide gisa gonbidatua izan da Monterreyko Unibertsitate Teknologikoko Berrikuntza eta Ekintzailetza Korporatiboko Zentroak antolatzen duen INC Corporate Innovation and Growth Forum ekitaldira, datorren azaroaren 9an.\nNuevo León Estatuak 5,1 milioi biztanle dauzka. Estatuko biztanleen ia %88 Monterrey inguruko metropolian bizi da. Nuevo León Estatuaren Barne Produktu Gordina (BPG) Mexikokoaren %7,6koa izan zen 2015ean, herrialdeko 3. Estatu garrantzitsuena bihurtu zelarik. Mexikoko BPGa %2 inguru hazi da azken urteotan eta Nuevo León Estatukoak ere erritmo bera darama, agian batez bestekoa baino apur bat gehiago. Industria, energia eta eraikuntza sektoreak BPGaren %38 ordezkatzen du (Euskadin %30). Euskadirekin alderatuta, hango ekonomia %7,7 handiagoa da bakarrik. Euskadiko per capita BPGa hangoaren bikoitza baino handixeagoa da. Nuevo Leónek 213 industria-talde ditu, gehienek Monterrey edo bere inguruko metropolian dutelarik egoitza.


Euskal erakundeak laugarren saria du aurten.\nCIO Bulletin argitalpen kaliforniarrak 2021. urtean eraginik handiena izan duten 50 erakundeen zerrendan sartu du Bizkaia Talent. 50 Most Influential Companies of the Year lehen mailako aitorpena da, enpresen irtenbiderik berritzaile, dibertsifikatu eta fidagarrienak ez ezik, erreferentzia bihurtzeko beren ezaugarri autoebolutibo eta eraginkorrak ere balioesten dituena.\nCIO Bulletin Magazinek “mundu-mailako merkatuan duen marka-ospeagatik, berrikuntzagatik, eta hala merkatuko joerak aurreikusteko nola bezeroak sakonki ulertzeko gaitasunagatik” aukeratu du Bizkaiko Foru Aldundiak sustatutako erakundea.\nHala, aurten laugarren aldiz aitortu zaio Bizkaia Talenti egiten duen lana (Innovation & Excellence Awards, Awards of Excellence, Global 100), eta horrek talentua erakartzeko eta fidelizatzeko bere estrategia sendotzen du.\nIvan Jimenez, jarraitu beharreko 20 enpresa-lider berritzaile nagusien artean\nBizkaia Talenten zuzendari kudeatzaile Ivan Jimenezi ere bere eginkizuna aitortu zaio, euskal elkartea zuzentzen daraman 10 urtean baino gehiagoan egindako ibilbidea aintzat hartuta. Global Business Leaders Mag argitalpen iparramerikarrak, hainbat sektoretako enpresa-liderren ekarpena balioesten duenak, jarraitu beharreko 20 enpresa-lider berritzaile nagusien artean jarri du Jimenez (20 Most Innovative Business Leaders to Watch in 2021).\nArgitalpenak azpimarratu du Jimenezen agintaldian Bizkaia Talent “izugarri azkar” hazi dela eta hainbat sari ere eskuratu dituela, eta nabarmendu du teknologiaren erabilerak erakundeak eskaintzen dituen zerbitzuek eboluzionatzea eta bertan hobekuntzak ezartzea ahalbidetu duela.\nJimenezek, lidergo partekatuan oinarritutako kulturaren alde egiten duenak, “lidergoa konfiantzan oinarritzea” aholkatzen du, “taldeari bai askatasuna eta erantzukizuna bai feedback erregularra emanez, bereziki feedback positiboa”.


TXANTXIKU ARKULARIAK: April 2008\nDagoeneko ikusteko moduan daude Alfajarinen ateratako argazkiak:\nGustukoak izango dituzuelakoan!\nPosted by o2q at 1:53 AM No comments:\nAsteburu honetan Zaragozako probintzian dagoen Alfajarin herrian izan gara, bertan basoko Liga Nazionaleko 3. jardunaldia jokatu da.\nLarunbatean irten genuen, Iñaki ere etortzekoa zen, baina aurreko asteko erorikoaren ostean baja izan zen. Aretxabaletan elkartu ginen Oihana eta biok Antonio eta Irunerekin, eta euren kotxean joan ginen Alfajarinera. Bidean eguraldi eskasa, haizea indartsu, kotxearen kontrola galtzera iristeko modukoa, eta zatika euri zaparradak. Logroño inguruan dagoen area baten geldialditxoa egin genuen kafe bat hartzeko. Konturatu orduko heldu ginen helmugara, bidaia lasai baten ondoren. Antonio eta Iruneren hotela erraz aurkitu genuen, gurera berriz buelta batzuk eman ostean iritsi ginen.\nHotelean arkulari batzuk ikusi genituen, eta lehiaketa izango zen ingurua bisitatzera irten genuen. Ia guztiz erorita dagoen gaztelu bat, eta paisaia hareatsua, basamortu itxurakoa, barrenean espainiarren sinbolo den zezen handia. Harrerarik ez zegoen, beraz gure hotelera joan ginen afaltzera. Gero kartetan jokatu, eta bakoitza bere hotelera, beno, gu han ginen.\nIgandean goizeko 7retan jaiki, ta gosaltzera jeitsi ginen, han agertu ziren Ordiziatik goizeko 5etan irten zutenak, Jaime buru zela. Zilarrezko balan etorri ziren, esan zutenez poliki...\nAntonio eta Irune puntual etorri zitzaizkigun bila, ibilbidera joan, arkuak muntatu, aterkinak atera, euria ari baitzuen, jente ezaguna agurtu, patruilako kideak bilatu, berotu, eta ordutegia errespetatuta, lehiaketari ekin genion. Nerekin batera, Irune bera, Marga Extremadurakoa eta Francisco andaluza, David madrildarra ere etortzekoa zen, baina ezin izan zuen.\nGiro onean aritu ginen, hasierako euriaz gain, ez zuen euri gehiago egin, eta geunden lekuan egoteko eguraldi zoragarria egin zigun. Patruilan bertan umore ona nagusi, eta ibilbidea polita, gozatzekoa. Geziak apurtzeko beldurrarekin joan ginen, geziz ondo hornituta guztiok, baina lurra biguina zen, eta ez zen oso arriskutsua gezientzat, agian pausuak ondo emateko bai.\nGoizeko ibilbidea bukatu, eta otartekoa. Aukera desberdinak zeuden, eta edateko ere berdin. Nire ustetan ederra zegoen otartekoa, goseak ere edukiko du zerikusirik, baina oraindik Euskal Herrian jaten ditugunen antzekorik ez dugu jan kanpoan. Arratsaldeko ibilbideari ekitea abiatu ginenean, poleadun batzuk agertu ziren, betiko bezala oso poliki hauek!\n2. ibilbide honen hasieran, larregiko lasai nengoen, eta kostatu zitzaidan geziak nik nahi nuen tokian sartzea, hau da, animalietan. Denbora pasatu ahala, eguzkia gehiago berotzen, eskerrak ez zela goizetik hasi, bestela...\nAmaitzean ez zegoen oroigarririk arkularientzako, ibilbidean zehar ere urik ez zegoen, baina horren guztiaren gainetik nabarmendu behar egun bikaina izan zela, gehien gustatzen zaiguna egiten, lagunarte politean.\nItzulerako bidaia ere lasai joan zen, etxera iritsi, ta nekea igartzen zen, horren aurka onena, lotara goiz joatea izan zen!\nPosted by o2q at 4:25 AM No comments:\nBasoko Euskal Liga, 4. jardunaldia\nGaurkoan Gaintzan genukan hitzordua, astean zehar egin duen eguraldia ikusita, eta batez ere atzo bota zituen euri zaparraden ostean, ez genekien ze eguraldi izango genuen gaur, eta behintzat aterri egon da tiradak iraun duen denporan, bastante dela.\nGoizeko 8retan elkartu gara, Koldo eta Lander, Carlos eta Jon, Intz, Mikel, Iñaki, Jose Luis, Rafa eta idazten ari den hau. Gaintzako "aparkaleku"-ra iritsi, arkuak muntatu eta txabolaruntz, materialaren ikuskapena pasatu, betiko jentea agurtu, apur bat berotu eta patruiletan bildu gara, nirean Rafa, Felix, Alfredo eta Jon egokitu zaizkit. Aurreko tiraldirarte Rafarekin inoiz patruilan elkartu gabe nintzen, azkenengo bietan berriz batera.\nLokatza pila bat, kontuz ibili beharreko bideak dianatik dianara, eta txantxa moduan lehenengo ipurdikoa hartzen zuenak trago batzuk atera behar zituela komentatu dugu, hortik gutxira entzun dugu norbait erori eta sorbalda atera zaiola, guk ez genekien ezer, baina gero enteratu gara Jose Luisek deitu didalako gure Iñaki izan dela eroritakoa, "paciencia y buenos alimentos" gazteleraz esaten den bezala, arkua berriro hartu orduko ondo osatu beharko zaio sorbalda!\nTiro luzeak nagusi, eta jente pilaketak eragozteko 4 diana gehigarri, lastima ez zutela puntuatzen. Amaitzen ari ginela beste dei bat, Axen, Iñakirekin dagoela Zumarragako ospitalean, oraindik ez diotela sartu sorbalda.\nAmaitzean jentea Iñakiren egoeraren gainean arduratuta, gu geu ere bai, bizkor samar irten dugu, Rafa eta biok joan gara Zumarragara, Axen eta Iñaki hartu, berriz Axen Gaintzan utzi, Ordiziako taldekideekin apur bat egon, eta etxeruntz. Normalean baino beranduago iritsi gara etxera, baina beste lehentasun batzuk eduki ditugu.\nGaur nabarmendu behar Rafaren tirada polita, oso gustura aritu dela komentatu du, eta igartzen zen egin duen puntuazioan, eta jo dituen animalietan. Jose Luisen tirada ere ezin komentatu gabe utzi, berarentzako lehenengoa izan da, Larrabean ikusle bezala ibili zen, eta espero dut azkenengoa ez izatea!\nHemendik eskerrak Ordiziako taldeari egun eder bat pasarazteagatik, eta bereziki Axeni, besarkada bero bat! Gaurkoan Iñaki ondo zaintzeagatik, Mila Esker!


Clarence Leonard Johnson - Wikipedia, entziklopedia askea.\nIshpeming (Michigan), 1910eko otsailaren 27a\nLos Angeles, 1990eko abenduaren 21a (80 urte)\ningeniari aeroespaziala eta ingeniaria\nClarence Leonard Johnson (Ishpeming, Michigan, 1910eko otsailaren 27a - Los Angeles, Kalifornia, 1990eko abenduaren 21a) estatubatuar ingeniaria izan zen.\nAzken ingeniari erromantikoetakoa izan zen. Aerodinamika eta egitura ikasketak egin zituen; 1938an Lockheedeko ingeniariburu izendatu zuten, eta XX. mendeko ikonografian garrantzitsuak izan diren zenbait hegazkin diseinatu zituen. 1941ean Lockheed P-38 ehiza-hegazkina diseinatu zuen, eta erakutsi zuen aerodinamika militarraren arau estuen barruan bazegoela estetika pertsonalarentzat ere tokirik. 1943an bere lantaldearekin batera P-80 Shooting Star diseinatu zuen, zientzia-fikzioa errealitate eginez. Berari zor zaizkio U-2 hegazkin espioia, bidaiarientzako C-130, eta Jetstar lotura-hegazkina. 1958an SR-71 Blackbird diseinatu zuen, bi hamarkadaz munduko hegazkinik aurreratuena izan zena.\nOrriaren azken aldaketa: 13 otsaila 2019, 22:15.